Diari Oficial de la Generalitat Valenciana


Sumari del DOGV 9705, del 17-10-2023 (2023/10498)

ORDRE 4/2023, de 13 d'octubre, de la Conselleria de Sanitat, per la qual es desplega el Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2023/10/13/4/dof/vci/html**

### Dades del document

Número de DOGV
:   9705

Data del DOGV
:   17-10-2023

Secció del DOGV
:   I. DISPOSICIONS GENERALS

Número del document
:   2023/10371


Data del document
:   13-10-2023

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * Conselleria de Sanitat
    * administració regional
    * legislació
    * organització administrativa

Atenció: versió en procés d'actualització

ORDRE 4/2023, de 13 d'octubre, de la Conselleria de Sanitat, per la qual es desplega el Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat. [2023/10514]  
ÍNDEX  
  
Preàmbul  
Títol I. Disposicions generals  
Article 1. Objecte  
Article 2. Dependència del nivell administratiu dels serveis centrals de la Conselleria de Sanitat  
Article 3. Dependència del nivell administratiu dels serveis territorials de la Conselleria de Sanitat  
Títol II. Serveis centrals de la Conselleria de Sanitat  
Capítol I. Nivell administratiu de la Secretaria Autonòmica de Sanitat  
Secció I. Unitats administratives de la Secretaria Autonòmica de Sanitat  
Article 4. Unitat administrativa dependent de la Secretaria Autonòmica de Sanitat  
Secció II. Unitats administratives de la Direcció General d'Atenció Primària  
Article 5. Unitats administratives dependents de la Direcció General d'Atenció Primària  
Article 6. Subdirecció General d'Atenció Primària  
Secció III. Unitats administratives de la Direcció General d'Atenció Hospitalària  
Article 7. Unitats administratives dependents de la Direcció General d'Atenció Hospitalària  
Article 8. Subdirecció General d'Atenció Hospitalària  
Secció IV. Unitats administratives de la Direcció General de Salut Pública  
Article 9. Unitats administratives dependents de la Direcció General de Salut Pública  
Article 10. Subdirecció General de Seguretat Alimentària, Laboratoris de Salut Pública i Sanitat Ambiental  
Article 11. Subdirecció General d'Epidemiologia i Vigilància de la Salut  
Article 12. Subdirecció General de Promoció de la Salut i Prevenció  
  
Secció V. Unitats administratives de la Direcció General de Farmàcia  
Article 13. Unitats administratives dependents de la Direcció General de Farmàcia  
Capítol II. Nivell administratiu de la Secretaria Autonòmica de Planificació, Informació i Transformació Digital  
Secció I. Unitats administratives de la Secretaria Autonòmica de Planificació, Informació i Transformació Digital  
Article 14. Unitats administratives dependents de la Secretaria Autonòmica de Planificació, Informació i Transformació Digital  
Article 15. Subdirecció General de Tecnologies de la Informació i les Comunicacions per a la Salut  
Article 16. Subdirecció General de Política Sanitària i Assegurament  
Secció II. Unitats administratives de la Direcció General d'Informació Sanitària, Qualitat i Avaluació  
Article 17. Unitats administratives dependents de la Direcció General d'Informació Sanitària, Qualitat i Avaluació  
Article 18. Subdirecció General d'Atenció al Pacient i Qualitat Assistencial  
Article 19. Subdirecció General d'Informació Sanitària, Anàlisi i Avaluació  
Secció III. Unitats administratives de la Direcció General d'Investigació i Innovació  
Article 20. Unitats administratives dependents de la Direcció General d'Investigació i Innovació  
Capítol III. Nivell administratiu de la Sotssecretaria  
Secció I. Unitats administratives de la Sotssecretaria  
Article 21. Unitats administratives dependents de la Sotssecretaria  
  
Article 22. Secretaria General Administrativa  
Article 23. Subdirecció General del Gabinet Tècnic  
Article 24. Subdirecció General d'Inspecció Sanitària  
Secció II. Unitats administratives de la Direcció General de Personal  
Article 25. Unitats administratives dependents de la Direcció General de Personal  
Article 26. Subdirecció General de Règim Jurídic de Personal i Riscos Laborals  
Article 27. Subdirecció General de Personal  
Article 28. Subdirecció General de l'Escola Valenciana d'Estudis de la Salut  
Secció III. Unitats administratives de la Direcció General de Gestió Econòmica, Contractació i Infraestructures  
Article 29. Unitats administratives dependents de la Direcció General de Gestió Econòmica, Contractació i Infraestructures  
Article 30. Subdirecció General de Gestió Econòmica  
Article 31. Subdirecció General de Contractació  
Article 32. Subdirecció General de Concerts i Concessions  
Article 33. Subdirecció General d'Infraestructures  
Títol III. Serveis territorials de la Conselleria de Sanitat  
Article 34. Direccions territorials  
Article 35. Funcions de les persones titulars de les direccions territorials i de les secretaries territorials  
Disposició addicional única. Oficines autonòmiques  
Disposició transitòria única. Unitats administratives  
Disposició derogatòria única. Derogació normativa  
Disposició final primera. Habilitació normativa  
Disposició final segona. Entrada en vigor  
  
  
  
PREÀMBUL  
  
El Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, publicat en el Diari Oficial de la Generalitat Valenciana 9643, de 19 de juliol de 2023, estableix l'estructura bàsica de l'Administració del Consell. Un dels departaments que es configuren en aquesta nova estructura és la Conselleria de Sanitat, a la qual s'assignen les competències en matèria de sanitat, salut pública, salut mental, farmàcia, avaluació, investigació, qualitat i atenció al pacient.  
Mitjançant el Decret 12/2023, de 20 de juliol, del president de la Generalitat, pel qual es determinen les secretaries autonòmiques de l'Administració del Consell, publicat en el DOGV 9644, de 20 de juliol, es disposen com a òrgans superiors de la Conselleria de Sanitat la Secretaria Autonòmica de Sanitat i la Secretaria Autonòmica de Planificació, Informació i Transformació Digital.  
Posteriorment, el Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, publicat en el DOGV 9647, de 25 de juliol de 2023, estableix en el títol VI, articles 75 a 88, l'estructura i competències dels òrgans superiors i directius de la Conselleria de Sanitat, decret que ha tingut una nova redacció recollida de manera íntegra en l'annex del Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, publicat en el DOGV 9655, de 4 d'agost de 2023.  
L'article 76 del Decret 112/2023, relatiu a l'organització de la Conselleria de Sanitat, determina que aquesta s'estructura en tres nivells, tots aquests subjectes a la direcció de la persona titular de la Conselleria: el nivell superior, el nivell directiu i el nivell administratiu.  
Aquest nivell superior i directiu s'ha plasmat en el Reglament orgànic i funcional de la Conselleria de Sanitat, aprovat pel Decret 135/2023, de 10 d'agost, del Consell, publicat en el DOGV 9661, de 14 d'agost de 2023.  
En conseqüència, és procedent ara el desplegament del nivell administratiu, constituït per totes les unitats dependents directament dels òrgans superiors i directius, que ha de realitzar-se mitjançant una ordre de la persona titular de la Conselleria, de conformitat amb l'esmentat article 76 del Decret 112/2023, de 25 de juliol, del Consell, i l'article 3 del Decret 135/2023, de 10 d'agost, del Consell.  
Per tot això, de conformitat amb el que s'estableix amb els articles 28.e, 37, 65 i 72 de la Llei 5/1983, de 30 de desembre, del Consell, i les competències atribuïdes en l'article 4 del Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat,  
  
  
ORDENE  
  
TÍTOL I  
Disposicions generals  
  
Article 1. Objecte  
1. L'objecte d'aquesta ordre és regular el nivell administratiu de la Conselleria de Sanitat, en desplegament del Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat.  
2. El desplegament d'aquest nivell administratiu en aquesta disposició es realitza respecte de subdireccions generals i serveis.  
  
Article 2. Dependència del nivell administratiu dels serveis centrals de la Conselleria de Sanitat  
El nivell administratiu dels serveis centrals de la Conselleria de Sanitat, de conformitat amb el Decret 135/2023, de 10 d'agost, del Consell, està sota la dependència dels següents òrgans superiors i òrgans directius:  
a) La Secretaria Autonòmica de Sanitat, de la qual depenen:  
- La Direcció General d'Atenció Primària.  
- La Direcció General d'Atenció Hospitalària.  
- La Direcció General de Salut Pública.  
- La Direcció General de Farmàcia.  
b) La Secretaria Autonòmica de Planificació, Informació i Transformació Digital, de la qual depenen:  
- La Direcció General d'Informació Sanitària, Qualitat i Avaluació.  
  
- La Direcció General d'Investigació i Innovació.  
c) La Sotssecretaria, de la qual depenen:  
- La Direcció General de Personal.  
- La Direcció General de Gestió Econòmica, Contractació i Infraestructures.  
  
Article 3. Dependència del nivell administratiu dels serveis territorials de la Conselleria de Sanitat  
El nivell administratiu dels serveis territorials de la Conselleria de Sanitat, de conformitat amb el Decret 135/2023, de 10 d'agost, del Consell, està sota la dependència orgànica de la Sotssecretaria i la dependència funcional dels òrgans superiors i òrgans directius d'aquesta en funció de la matèria.  
  
  
TÍTOL II  
Serveis centrals de la Conselleria de Sanitat  
  
CAPÍTOL I  
Nivell administratiu de la Secretaria Autonòmica de Sanitat  
  
Secció I  
Unitats administratives de la Secretaria Autonòmica de Sanitat  
  
Article 4. Unitat administrativa dependent de la Secretaria Autonòmica de Sanitat  
Depenent directament de la Secretaria Autonòmica de Sanitat, s'hi adscriu la següent unitat administrativa:  
- Servei de Desenvolupament de Competències d'Infermeria Comunitària, Hospitalària i Unitats de Suport, al qual s'assignen les següents funcions:  
a) Identificar les àrees de coneixement especialitzades en els diferents àmbits assistencials i, en particular, les necessitats de salut de la població, i desenvolupar línies estratègiques d'actuació que donen cobertura a aquestes necessitats.  
b) Establir o registrar els criteris de capacitació i obtenció de mèrits per a cada àrea de coneixement.  
c) Impulsar la formació, innovació i investigació en l'àmbit de la infermeria i unitats de suport, en coordinació amb la resta de serveis de la Conselleria amb funcions en aquesta matèria, sense perjudici de les competències atribuïdes al centre directiu competent en matèria d'investigació i innovació.  
d) Implementar estratègies transversals tendents a garantir la continuïtat de l'atenció i l'assistència a la població i als pacients i les pacients; tot això, en coordinació i col·laboració amb totes les entitats i organismes competents (col·legis professionals, societats científiques i qualssevol altres entitats).  
e) Coordinar equips multidisciplinaris, així com participar en la gestió de recursos i qualitat assistencial.  
f) Millorar la pràctica del personal professional d'infermeria i unitats de suport.  
g) Promoure en l'àmbit de la infermeria i unitats de suport l'aplicació dels principis ètics aplicables a l'àmbit sanitari.  
h) Respondre eficaçment a les necessitats de la població, amb especial atenció als pacients i a les pacients amb malalties cròniques prevalents, a les situacions de discapacitat, de risc d'emmalaltir i de fragilitat.  
  
i) Proposar indicadors alineats amb els acords de gestió, el seu seguiment i avaluació, en l'àmbit de l'activitat del servei.  
j) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
  
Secció II  
Unitats administratives de la Direcció General   
d'Atenció Primària  
  
Article 5. Unitats administratives dependents de la Direcció General d'Atenció Primària  
La Direcció General d'Atenció Primària s'estructura en les següents unitats administratives:  
Subdirecció General d'Atenció Primària, de la qual, al seu torn, depenen:  
a) Servei de Gestió Assistencial de Programes i Serveis.  
b) Servei de Gestió de la Demanda i Transformació del Model Assistencial.  
c) Servei de Coordinació i Integració Sociosanitària.  
  
Article 6. Subdirecció General d'Atenció Primària  
A la Subdirecció General d'Atenció Primària li correspon planificar, dirigir, controlar, coordinar i supervisar les següents unitats administratives:  
1. Servei de Gestió Assistencial de Programes i Serveis, al qual s'assignen les següents funcions:  
a) Organitzar i assignar els serveis assistencials d'atenció primària i unitats de suport.  
b) Implementar i desenvolupar la cartera de serveis i el catàleg de prestacions dels centres sanitaris d'atenció hospitalària, i estudiar i proposar actualitzacions d'aquesta en coordinació amb el servei al qual corresponguen les funcions assignades en matèria de planificació, organització i cartera de serveis.   
c) Organitzar i assignar els recursos assistencials en atenció primària en línia amb la cartera de serveis vigent, proposant l'adequació d'aquests en coordinació amb el servei al qual corresponguen les funcions assignades en matèria de planificació, organització i cartera de serveis, per a assegurar la correcta prestació d'una assistència sanitària integral, integrada, eficaç, eficient, segura, oportuna, orientada al pacient i a la pacient, homogènia i adaptada a la normativa vigent.  
d) Estudiar i proposar modificacions en el Mapa sanitari basades en les necessitats de salut de la població i el seu accés equitatiu als recursos, en l'àmbit de l'activitat del servei, en coordinació amb els serveis amb funcions en matèria d'assegurament sanitari i sistema d'informació poblacional.  
e) Elaborar estratègies, protocols i guies de pràctica clínica orientats als sistemes d'informació assistencial, en l'àmbit de l'activitat del servei.  
f) Desenvolupar estratègies d'integració entre atenció primària i hospitalària, en coordinació amb la direcció general competent en matèria d'atenció hospitalària.  
g) Desenvolupar fórmules per a l'atenció de pacients crònics complexos i pal·liatius i de personal cuidador en l'àmbit de les seues funcions, en coordinació amb la direcció general competent en matèria d'atenció hospitalària.  
h) Desenvolupar models integrats d'atenció a la cronicitat entre atenció primària, atenció hospitalària, hospital a domicili (UHD), hospital d'atenció a la cronicitat i llarga estada (HACLE) i els recursos socials i sanitaris, en coordinació amb la direcció general competent en matèria d'atenció hospitalària.  
i) Impulsar la coordinació social i sanitària, en el marc de les estratègies del Sistema Valencià de Salut per a l'atenció sanitària a les persones majors i a les persones amb malalties cròniques de la Comunitat Valenciana, en coordinació amb la direcció general competent en matèria d'atenció hospitalària.  
j) Coordinar en l'àmbit de les seues funcions la incorporació d'iniciatives de salut als dispositius i departaments del Consell i altres administracions i institucions.  
k) Col·laborar en l'abordatge de la resistència antimicrobiana i en l'adequació de la prescripció d'antimicrobians en l'àmbit de les seues funcions, en coordinació amb altres òrgans de la Conselleria.  
l) Col·laborar en la implementació dels programes de promoció de la salut i prevenció en totes les etapes de la vida amb la direcció general competent en matèria de salut pública.  
m) Instaurar mecanismes que promoguen la formació continuada, docència, innovació i la investigació en atenció primària, sense perjudici de les competències atribuïdes a l'Escola Valenciana d'Estudis de la Salut i al centre directiu competent en matèria d'investigació i innovació.  
n) Proposar indicadors alineats amb els acords de gestió, el seu seguiment i avaluació, en l'àmbit de l'activitat del servei.  
o) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Gestió de la Demanda i Transformació del Model Assistencial, al qual s'assignen les següents funcions:  
a) Aplicar mesures de gestió de l'activitat assistencial, encaminades a garantir l'accessibilitat de la població i reduir els temps d'espera en els centres d'atenció primària i unitats de suport.  
b) Aplicar en l'àmbit de l'atenció primària mesures de gestió de l'activitat assistencial encaminades a garantir la sostenibilitat del sistema sanitari.  
c) Prioritzar, gestionar i coordinar l'activitat assistencial amb mitjans propis, en l'àmbit de l'atenció primària.  
d) Proposar modificacions en el Mapa sanitari, basades en les necessitats de salut de la població i el seu accés equitatiu als recursos, en l'àmbit de l'activitat del servei.  
e) Desenvolupar noves fórmules organitzatives en els centres sanitaris d'atenció primària i en les unitats de suport.  
f) Potenciar el desenvolupament i implantació de programes sanitaris en atenció primària, així com el seu seguiment.  
g) Gestionar estratègies i iniciatives per a la implantació de programes de salut en atenció primària.  
h) Proposar indicadors alineats amb els acords de gestió, el seu seguiment i avaluació, en l'àmbit de l'activitat del servei.  
i) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
3. Servei de Coordinació i Integració Sociosanitària, al qual s'assignen les següents funcions:  
a) Assegurar la coordinació dels serveis sanitaris i sociosanitaris, proposant l'adequació dels circuits assistencials per a la correcta prestació d'una assistència sanitària integral, integrada, eficaç, eficient, segura, oportuna, orientada al pacient i la pacient i al personal cuidador, homogènia i adaptada a la normativa vigent.  
b) Desenvolupar estratègies d'integració entre atenció primària i hospitalària en l'àmbit sociosanitari.  
c) Elaborar estratègies per a la detecció de pacients crònics complexos i pal·liatius.  
d) Desenvolupar fórmules per a l'atenció de pacients crònics complexos i pal·liatius i de personal cuidador en l'àmbit de les seues funcions, en coordinació amb la direcció general competent en matèria d'atenció hospitalària.  
e) Proposar indicadors alineats amb els acords de gestió, el seu seguiment i avaluació, en l'àmbit de l'activitat del servei.  
f) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
  
Secció III  
Unitats administratives de la Direcció General   
d'Atenció Hospitalària  
  
Article 7. Unitats administratives dependents de la Direcció General d'Atenció Hospitalària  
La Direcció General d'Atenció Hospitalària s'estructura en les següents unitats administratives:  
Subdirecció General d'Atenció Hospitalària, de la qual, al seu torn, depenen:  
a) Servei de Gestió Assistencial Hospitalària.  
b) Servei de Gestió de la Demanda i Alternatives a l'Hospitalització.  
  
c) Servei d'Atenció Sanitària a Urgències i Emergències.  
d) Servei de Salut Mental.  
  
Article 8. Subdirecció General d'Atenció Hospitalària  
A la Subdirecció General d'Atenció Hospitalària li correspon planificar, dirigir, controlar, coordinar i supervisar les següents unitats administratives:  
1. Servei de Gestió Assistencial Hospitalària, al qual s'assignen les següents funcions:  
a) Realitzar actuacions de protecció i gestió del coneixement en l'àmbit sanitari, proposant mecanismes que permeten adquirir i compartir competències.  
b) Implementar i desenvolupar la cartera de serveis i el catàleg de prestacions dels centres sanitaris d'atenció hospitalària, i estudiar i proposar actualitzacions d'aquesta en coordinació amb el servei al qual corresponguen les funcions assignades en matèria de planificació, organització i cartera de serveis.  
c) Organitzar i assignar els recursos assistencials en atenció hospitalària en línia amb la cartera de serveis vigent, proposant l'adequació d'aquests en coordinació amb el servei al qual corresponguen les funcions assignades en matèria de planificació, organització i cartera de serveis per a assegurar la correcta prestació d'una assistència sanitària integral, integrada, eficaç, eficient, segura, oportuna, orientada al pacient i la pacient, homogènia i adaptada a la normativa vigent.  
d) Participar, dissenyar, desenvolupar i implementar noves fórmules organitzatives dels centres sanitaris d'atenció hospitalària en coordinació amb el servei al qual corresponguen les funcions assignades en matèria en matèria de planificació, organització i cartera de serveis.  
e) Participar en l'anàlisi de les noves necessitats, la coordinació de grups de treball, i la proposta de les patologies o grup de patologies i les tècniques, tecnologies i procediments per a les quals és necessari designar unitats de referència, el seu adequat nombre i la seua localització estratègica, amb un enfocament de planificació de conjunt, així com avaluar el seu correcte funcionament en col·laboració amb el servei al qual corresponguen les funcions assignades en matèria de planificació, organització i cartera de serveis.  
f) Potenciar el desenvolupament i implantació de programes sanitaris en atenció hospitalària, així com el seguiment i avaluació d'aquests.  
  
g) Elaborar estratègies, protocols i guies de pràctica clínica orientades a assegurar una pràctica de valor i segura recolzada en la millor evidència disponible, en l'àmbit de l'activitat del servei.  
h) Col·laborar en l'abordatge de la resistència antimicrobiana i en l'adequació de la prescripció d'antimicrobians en l'àmbit de les seues funcions, en coordinació amb la direcció general competent en matèria d'atenció hospitalària, i promoure la cultura de la seguretat del pacient i la pacient i qualitat de l'assistència, juntament amb altres òrgans de la Conselleria.  
i) Impulsar, coordinar i avaluar l'activitat de trasplantaments d'òrgans i teixits del sistema públic i privat de la Comunitat Valenciana.  
j) Coordinar i avaluar el centre de transfusió i els bancs (teixits, llet materna, etc.) de la Comunitat Valenciana.  
k) Instaurar mecanismes que promoguen la formació continuada, docència, innovació i la investigació en atenció hospitalària, sense perjudici de les competències atribuïdes a l'Escola Valenciana d'Estudis de la Salut i al centre directiu competent en matèria d'investigació i innovació.  
l) Proposar indicadors alineats amb els acords de gestió, el seu seguiment i avaluació, en l'àmbit de l'activitat del servei.  
m) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Gestió de la Demanda i Alternatives a l'Hospitalització, al qual s'assignen les següents funcions:  
a) Establir criteris assistencials per a la realització d'activitat assistencial amb mitjans aliens per derivació de pacients a centres i serveis externs a la xarxa assistencial del Sistema Valencià de Salut i realitzar el seguiment i avaluació.  
b) Gestionar i coordinar l'activitat assistencial amb mitjans propis, en l'àmbit de l'atenció hospitalària.  
c) Aplicar mesures de gestió de l'activitat assistencial encaminades a garantir l'accessibilitat de la població als centres i serveis d'atenció hospitalària del Sistema Valencià de Salut.  
d) Aplicar en l'àmbit de l'atenció hospitalària mesures de gestió de l'activitat assistencial encaminades a garantir la sostenibilitat del sistema sanitari.  
e) Efectuar el seguiment del control de la demora en els departaments de salut, amb capacitat de direcció, i l'avaluació de les llistes d'espera quirúrgiques, de consultes i procediments o tècniques diagnòstiques.  
f) Elaborar propostes per a la millora de l'accessibilitat i reducció dels temps d'espera. I analitzar i avaluar els processos actuals i futurs, d'acord amb els indicadors que es definisquen.  
g) Efectuar el seguiment i avaluació dels programes especials de productivitat que s'adopten per a la reducció de la demora assistencial en el Sistema Valencià de Salut.  
h) Introduir els mecanismes de control per a vetlar per la qualitat i compliment dels compromisos contractuals de la derivació de pacients a centres i serveis externs a la xarxa assistencial del Sistema Valencià de Salut.  
i) Elaborar estratègies, protocols i guies de pràctica clínica orientades als sistemes d'informació assistencial que impulsen la integració de tots els nivells assistencials, en l'àmbit de l'activitat del servei.  
  
j) Implementar en l'àmbit de les seues funcions fórmules per a la detecció i atenció de pacients crònics complexos i pal·liatius i persones cuidadores.  
k) Efectuar el disseny de models integrats d'atenció a la cronicitat entre atenció primària, atenció hospitalària, hospital de dia, hospital a domicili (UHD), hospital d'atenció a la cronicitat i llarga estada (HACLE), telemedicina i els recursos socials i sanitaris. Funció que es durà a terme en coordinació amb la direcció general competent en matèria d'atenció primària i altres òrgans de la Conselleria.  
  
l) Fomentar l'ampliació d'infraestructures d'ubicació d'hospitals de dia multidisciplinaris, espais per a poder realitzar teleassistència, i UHD.  
m) Coordinar en l'àmbit de les seues funcions la incorporació d'iniciatives de salut als dispositius i departaments del Consell i altres administracions i institucions.  
n) Proposar indicadors alineats amb els acords de gestió, el seu seguiment i avaluació, en l'àmbit de l'activitat del servei.  
o) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
3. Servei d'Atenció Sanitària a Urgències i Emergències, al qual s'assignen les següents funcions:  
a) Planificar i avaluar l'organització dels centres i recursos sanitaris d'urgències, emergències i transport sanitari urgent, proposant l'adequació d'aquests per a una atenció sanitària integrada i eficaç a la Comunitat Valenciana.  
b) Realitzar el control i avaluació de l'activitat urgent dels centres i dispositius que presten atenció a la urgència i emergència en l'àmbit de la Comunitat Valenciana i la seua integració amb la resta dels serveis assistencials. Proposar canvis en la classe, nombre i ubicació dels recursos de transport sanitari terrestre per a adaptar-se a les necessitats assistencials.  
c) Dirigir i coordinar funcionalment els centres d'informació i coordinació d'urgències, definir la cartera de serveis, la plataforma tecnològica, els procediments funcionals i l'avaluació de l'activitat d'aquests.  
  
d) Dissenyar, desenvolupar, coordinar i avaluar els protocols operatius i el sistema d'informació corporativa dels centres d'informació i coordinació d'urgències de la Conselleria de Sanitat com a agència integrada en el 112 Comunitat Valenciana i la Sala d'Emergències de la Generalitat.  
e) Dissenyar, desenvolupar i coordinar funcionalment l'estructura tecnològica i els sistemes d'informació i comunicacions dels recursos sanitaris per a l'atenció sanitària a les urgències, emergències i catàstrofes i la seua avaluació.  
f) Dissenyar, coordinar i avaluar els protocols per a la resposta a catàstrofes i emergències de la Conselleria de Sanitat amb els organismes no sanitaris. Participar en l'elaboració dels plans de Protecció Civil i mantindre actualitzats els plans d'emergències i la seua difusió en l'organització sanitària.  
g) Adaptar el Pla sectorial sanitari del Pla territorial d'emergències de la Comunitat Valenciana i mantindre'l permanentment actualitzat.  
  
h) Planificar, avaluar i coordinar el transport sanitari terrestre urgent i programat.  
i) Elaborar informes de contingut assistencial corresponents al seu àmbit d'actuació.  
j) Proposar indicadors alineats amb els acords de gestió, el seu seguiment i avaluació, en l'àmbit de l'activitat del servei.  
k) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
4. Servei de Salut Mental, que exercirà les següents funcions, al qual s'assignen les següents funcions:  
a) Planificar i avaluar els recursos humans i materials de les unitats, serveis i programes de salut mental i les unitats de conductes addictives en l'àmbit de l'activitat del servei, proposant l'adequació d'aquests per a l'atenció sanitària integrada.  
b) Coordinar les actuacions de les unitats, serveis i programes de salut mental i les unitats de conductes addictives en l'àmbit de l'activitat del servei, amb altres serveis o unitats de la Conselleria de Sanitat, altres departaments del Consell, i entitats i organismes públics o privats que es consideren oportuns.  
c) Realitzar l'anàlisi de l'activitat de les unitats i serveis de salut mental i les unitats de conductes addictives en l'àmbit de l'activitat del servei.  
d) Avaluar i actualitzar els plans i estratègies de salut mental.  
e) Preparar i tramitar les subvencions en matèria de salut mental i altres funcions de gestió administrativa en relació amb les unitats de salut mental i conductes addictives, en l'àmbit de l'activitat del servei.  
  
f) Proposar indicadors alineats amb els acords de gestió, el seu seguiment i avaluació, en l'àmbit de l'activitat del servei.  
g) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
  
Secció IV  
Unitats administratives de la Direcció General de Salut Pública  
  
Article 9. Unitats administratives dependents de la Direcció General de Salut Pública  
La Direcció General de Salut Pública s'estructura en les següents unitats administratives:  
1. Subdirecció General de Seguretat Alimentària, Laboratoris de Salut Pública i Sanitat Ambiental, de la qual, al seu torn, depenen:  
a) Servei de Planificació i Anàlisi Alimentària.  
b) Servei de Gestió del Risc Alimentari.  
c) Servei de Laboratoris de Salut Pública.  
d) Servei de Sanitat Ambiental.  
2. Subdirecció General d'Epidemiologia i Vigilància de la Salut, de la qual, al seu torn, depenen:  
a) Servei de Vigilància i Control Epidemiològic.  
b) Servei d'Estudis Epidemiològics i Vigilància de Malalties No Transmissibles.  
3. Subdirecció General de Promoció de la Salut i Prevenció, de la qual, al seu torn, depenen:  
a) Servei de Programes de Salut i Avaluació de Polítiques de Salut.  
  
b) Servei de Vacunació i Immunització Sistemàtica i en Grups de Risc.  
c) Servei de Programes de Cribratge.  
d) Servei de Prevenció en l'Entorn Laboral.  
e) Servei d'Addiccions.  
  
Article 10. Subdirecció General de Seguretat Alimentària, Laboratoris de Salut Pública i Sanitat Ambiental  
A la Subdirecció General de Seguretat Alimentària, Laboratoris de Salut Pública i Sanitat Ambiental li correspon planificar, dirigir, controlar, coordinar i supervisar les següents unitats administratives:  
  
1. Servei de Planificació i Anàlisi Alimentària, al qual s'assignen les següents funcions:  
a) Elaborar, actualitzar i avaluar el Pla de seguretat alimentària.  
b) Planificar l'organització dels controls oficials d'aliments i establiments alimentaris.  
c) Avaluar els resultats de les actuacions del control oficial.  
d) Gestionar el Sistema d'Informació de Seguretat Alimentària.  
e) Gestionar el Sistema de Gestió de la Qualitat Alimentària.  
f) Verificar si els controls oficials s'apliquen de manera efectiva i si són adequats per a aconseguir els objectius de la legislació pertinent.  
g) Analitzar les necessitats de formació dels i de les professionals i proposar als òrgans competents els plans docents en aquesta matèria.  
  
h) Impulsar les accions i la cerca de sinergies necessàries en matèria d'investigació per a la planificació i anàlisi alimentària, analitzar les necessitats de formació del personal professional i organitzar els plans docents en aquesta matèria; tot això, sense perjudici de les competències atribuïdes a l'Escola Valenciana d'Estudis de la Salut.  
i) Col·laborar en el manteniment dels sistemes d'informació de la Comunitat Valenciana relacionats amb la planificació i anàlisi alimentària.  
j) Participar de manera activa en la investigació i innovació en salut pública en l'àmbit de les seues funcions, sense perjudici de les competències atribuïdes al centre directiu competent en matèria d'investigació i innovació.  
k) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Gestió del Risc Alimentari, al qual s'assignen les següents funcions:  
a) Dur a terme la vigilància i control sanitari de la producció, transformació, distribució i venda d'aliments i productes relacionats directament o indirectament amb els aliments, incloent-hi el seguiment i correcció dels incompliments de la legislació alimentària.  
b) Participar en l'elaboració, gestionar i avaluar en coordinació amb el servei amb funcions de planificació i anàlisi alimentària els programes de control oficial d'aliments.  
c) Tramitar l'autorització sanitària per al funcionament dels establiments alimentaris que elaboren, envasen i emmagatzemen productes d'origen animal.  
d) Tramitar els expedients per a la inscripció en el Registre general sanitari d'empreses alimentàries i aliments i en el Registre sanitari d'establiments alimentaris menors.  
e) Avaluar la idoneïtat de la informació continguda en l'etiquetatge de complements alimentaris i productes alimentaris destinats a una alimentació especial i informar-ne l'Agència Espanyola de Consum, Seguretat Alimentària i Nutrició.  
f) Verificar l'adequació de la informació facilitada a les persones consumidores dels productes alimentaris.  
g) Gestionar les alertes alimentàries, expedients d'informació i altres en el context del Sistema Coordinat d'Intercanvi Ràpid d'Informació.  
h) Dur a terme els controls necessaris requerits per a l'exportació a països tercers.  
i) Dur a terme el control de carns fresques en escorxadors i del funcionament de les operacions de descàrrega, estabulació i atordiment.  
j) Avaluar la conformitat de les guies de sistemes basats en anàlisi de perills i control de punts crítics.  
k) Elaborar instruccions documentades per al desenvolupament dels programes de control oficial d'aliments.  
l) Col·laborar en el manteniment dels sistemes d'informació de la Comunitat Valenciana relacionats amb la gestió del risc alimentari.  
  
m) Impulsar les accions i la cerca de sinergies necessàries, així com participar de manera activa, en la investigació i innovació en salut pública en l'àmbit de les seues funcions, sense perjudici de les competències atribuïdes al centre directiu competent en matèria d'investigació i innovació.  
n) Tramitar, gestionar i efectuar el seguiment i la justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
3. Servei de Laboratoris de Salut Pública, al qual s'assignen les següents funcions:  
a) Impulsar el desenvolupament de noves metodologies analítiques en el camp dels laboratoris de salut pública, especialment la seqüenciació genòmica.  
b) Impulsar, dirigir, gestionar i avaluar els laboratoris de salut pública de la Comunitat Valenciana i coordinar l'activitat analítica amb altres laboratoris de la Comunitat Valenciana, nacionals i internacionals.  
  
c) Participar de manera activa en la investigació i innovació en salut pública en l'àmbit de les seues funcions, sense perjudici de les competències atribuïdes al centre directiu competent en matèria d'investigació i innovació.  
d) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
4. Servei de Sanitat Ambiental, al qual s'assignen les següents funcions:  
a) Planificar, normalitzar, ordenar i avaluar les actuacions de vigilància sanitària d'aigua de consum humà.  
b) Definir les actuacions i avaluar el pla de prevenció i control de la legionel·la, així com d'altres malalties transmissibles.  
c) Normalitzar els criteris de control de piscines, així com altres establiments similars.  
d) Establir el seguiment de vectors de rellevància en salut pública en col·laboració amb altres administracions públiques.  
e) Coordinar i controlar les funcions dels forns crematoris i la policia sanitària mortuòria.  
f) Coordinar, controlar i comunicar les accions preventives per a protegir la salut de les persones dels efectes adversos de la calor extrema.  
g) Col·laborar amb les administracions locals i l'exercici de les seues funcions en el control del conjunt de riscos ambientals.  
h) Elaborar els informes d'impacte ambiental quan aquests siguen requerits i siga preceptiva la seua realització per la direcció general amb competències en matèria de salut pública.  
i) Participar de manera activa en la investigació i innovació en salut pública en l'àmbit de les seues funcions, sense perjudici de les competències atribuïdes al centre directiu competent en matèria d'investigació i innovació.  
j) Col·laborar en el manteniment dels sistemes d'informació de la Comunitat Valenciana relacionats amb la gestió d'aquest servei.  
k) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
Article 11. Subdirecció General d'Epidemiologia i Vigilància de la Salut  
A la Subdirecció General d'Epidemiologia i Vigilància de la Salut li correspon planificar, dirigir, controlar, coordinar i supervisar les següents unitats administratives:  
1. Servei de Vigilància i Control Epidemiològic, al qual s'assignen les següents funcions:  
a) Dissenyar, desenvolupar, gestionar, analitzar i avaluar la vigilància epidemiològica de les malalties transmissibles a través del sistema de notificació de malalties.  
b) Dissenyar, desenvolupar, gestionar analitzar i avaluar la vigilància epidemiològica de les infeccions relacionades amb l'assistència sanitària.  
c) Col·laborar amb altres òrgans de la Conselleria en l'abordatge de la resistència antimicrobiana i l'adequació de la prescripció d'antimicrobians en l'àmbit de les seues funcions.  
d) Dissenyar, desenvolupar, gestionar, analitzar i avaluar la Xarxa de Vigilància Microbiològica de la Comunitat Valenciana (REDMIVA).  
e) Gestionar, controlar, coordinar i avaluar la investigació i les actuacions davant de brots epidèmics i malalties emergents mitjançant el sistema d'alerta precoç i resposta.  
f) Gestionar el sistema d'alerta precoç i resposta de la Comunitat Valenciana i la seua coordinació amb altres xarxes nacionals o de comunitats autònomes.  
g) Dissenyar, desenvolupar, gestionar i avaluar els programes específics de prevenció i control de malalties transmissibles.  
h) Difondre la informació procedent de la vigilància epidemiològica a tots els nivells de la Xarxa Valenciana de Vigilància en Salut Pública.  
  
i) Impulsar les accions i la cerca de sinergies necessàries per a la investigació en matèria de vigilància i control epidemiològic. Participar de manera activa en la investigació i innovació en salut pública en l'àmbit de les seues funcions. Tot això, sense perjudici de les competències atribuïdes al centre directiu competent en matèria d'investigació i innovació.  
j) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei d'Estudis Epidemiològics i Vigilància de Malalties no Transmissibles, al qual s'assignen les següents funcions:  
a) Dissenyar, desenvolupar, gestionar i analitzar el sistema d'informació en salut pública que permeta conéixer i actuar sobre l'estat de salut de la població, les desigualtats en salut i els seus determinants, així com gestionar la difusió d'aquesta informació a tots els nivells del sistema sanitari i agents rellevants.  
b) Realitzar l'anàlisi epidemiològica sistemàtica de l'estat de salut.  
  
c) Realitzar els estudis epidemiològics específics per a un millor coneixement de la situació de salut de la Comunitat Valenciana.  
d) Dissenyar, desenvolupar, gestionar i avaluar el Sistema d'Informació de Càncer, la Xarxa Sentinella Sanitària, el Registre d'interrupcions voluntàries de l'embaràs, el Registre de malalts renals i altres sistemes d'informació d'interés en salut pública.  
e) Realitzar l'estudi i l'anàlisi epidemiològica de la mortalitat i les seues causes.  
f) Elaborar les estadístiques sanitàries derivades de la informació epidemiològica.  
g) Impulsar les accions i la cerca de sinergies necessàries per a la investigació epidemiològica i en matèria d'estadístiques sanitàries. Participar de manera activa en la investigació i innovació en salut pública en l'àmbit de les seues funcions, sense perjudici de les competències atribuïdes al centre directiu competent en matèria d'investigació i innovació.  
h) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
Article 12. Subdirecció General de Promoció de la Salut i Prevenció  
  
A la Subdirecció General de Promoció de la Salut i Prevenció li correspon planificar, dirigir, controlar, coordinar i supervisar les següents unitats administratives:  
1. Servei de Programes de Salut i Avaluació de Polítiques de Salut, al qual s'assignen les següents funcions:  
a) Dirigir i coordinar el disseny, seguiment i avaluació del Pla de salut de la Comunitat Valenciana.  
b) Desenvolupar, analitzar i avaluar les estratègies, projectes i programes que es desprenguen del Pla de salut, col·laborant amb altres òrgans de la Conselleria, per al foment de la salut individual i col·lectiva en totes les etapes de la vida, salut de la dona i salut reproductiva, entre altres prioritats que es puguen establir.  
c) Proposar la cartera de serveis i els programes de promoció de la salut i prevenció aplicables a les etapes de la vida en coordinació i amb la participació activa dels agents i serveis de l'Administració pública, assistencials i comunitaris rellevants.  
d) Establir un marc d'actuació específic d'educació per a la salut, especialment en entorns educatius, per a la prevenció d'addiccions, l'educació sexual i la promoció d'estils de vida i entorns saludables, segurs, sostenibles i lliures de discriminació i violència, en col·laboració amb altres serveis de la direcció general, altres conselleries, ajuntaments, entitats del tercer sector, societats professionals i altres col·laboradors.  
e) Dissenyar, gestionar, analitzar i avaluar plans i programes intersectorials de salut dirigits a millorar l'estat de salut de la població en l'àmbit educatiu: escoles promotores de la salut, universitats saludables i educació de persones adultes i majors.  
f) Dissenyar, desenvolupar i analitzar les enquestes per a mesurar la salut, la qualitat de vida, el benestar i les desigualtats en salut de la població.  
g) Col·laborar en el disseny, gestió, anàlisi i avaluació de les estratègies i programes per a contemplar la salut en totes les polítiques de les administracions públiques.  
h) Assistir tècnicament i administrativament el Consell de Salut de la Comunitat Valenciana i els consells de salut dels diferents departaments de salut.  
i) Dissenyar, gestionar i avaluar els sistemes d'informació relacionats amb les seues funcions.  
j) Participar de manera activa en la investigació i innovació en salut pública en l'àmbit de les seues funcions.  
k) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Vacunació i Immunització Sistemàtica i en Grups de Risc, al qual s'assignen les següents funcions:  
a) Dissenyar, gestionar, analitzar i avaluar els plans i programes de vacunació.  
b) Definir els criteris en matèria de vacunació de la població infantil i adulta de la Comunitat Valenciana, així com la gestió del programa de vacunes en aquest àmbit, en col·laboració i coordinació amb la resta de les comunitats autònomes a través dels mecanismes de coordinació establits en el Sistema Nacional de Salut.  
c) Identificar deficiències de cobertures de vacunació, així com analitzar els determinants de salut que provoquen determinades desigualtats i proposar nivells d'intervenció adequats.  
d) Definir actuacions i plans d'emergència respecte a depòsits i subministrament de vacunes i preparació enfront de situacions epidèmiques especials en matèria de vacunació, en col·laboració amb altres òrgans de la Conselleria.  
e) Coordinar les actuacions de les unitats d'atenció al viatger i establir procediments d'enllaç amb sanitat exterior del ministeri competent en sanitat amb la finalitat de garantir l'adequada immunització de les persones que entren i ixen del nostre país.  
f) Impulsar accions i la cerca de sinergies necessàries en matèria de formació sense perjudici de les competències atribuïdes a l'Escola València d'Estudis de la Salut en matèria d'investigació i difusió dels programes gestionats pel servei.  
g) Dissenyar, gestionar i avaluar els sistemes d'informació relacionats amb les seues funcions.  
h) Participar de manera activa en la investigació i innovació en salut pública en l'àmbit de les seues funcions.  
i) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
3. Servei de Programes de Cribratge, al qual s'assignen les següents funcions:  
a) Dissenyar, gestionar, analitzar i avaluar programes de base poblacional per a la detecció precoç del càncer, de malalties neonatals i d'altres malalties o problemes de salut els quals disposen d'una eficàcia i eficiència demostrada sobre la base del coneixement científic disponible i amb una garantia de cobertura àmplia sobre el col·lectiu destinatari.  
b) Elaborar, gestionar, coordinar i avaluar el Pla oncològic de la Comunitat Valenciana.  
c) Proposar la inclusió en la cartera de serveis de cribratges poblacionals dirigits a la detecció precoç o cribratge de la malaltia els quals disposen d'una eficàcia i eficiència demostrada i amb una garantia de cobertura àmplia sobre el col·lectiu destinatari, en coordinació amb els serveis d'assistència sanitària.  
d) Analitzar l'impacte dels determinants socials i eixos de desigualtat en els programes de base poblacional i establir accions en relació amb les funcions i àmbit del servei.  
e) Dissenyar, gestionar i avaluar programes de comunicació als i les professionals i a la ciutadania relacionats amb les seues funcions.  
f) Dissenyar i mantindre els sistemes d'informació dels programes de cribratge poblacional i col·laborar en la comunicació i integració amb altres sistemes d'informació de la Conselleria relacionats amb les malalties susceptibles de prevenció a través del diagnòstic precoç.  
  
g) Proposar i establir la coordinació amb els serveis d'assistència sanitària en relació amb els programes poblacionals de detecció precoç inclosos en la cartera de serveis de la Conselleria, i col·laborar en la proposta d'indicadors alineats amb els acords de gestió, el seu seguiment i avaluació, en l'àmbit de l'activitat del servei.  
h) Impulsar accions i cerca de sinergies necessàries en matèria de formació sense perjudici de les competències atribuïdes a l'Escola València d'Estudis de la Salut, en matèria d'investigació i disseny, manteniment i integració dels sistemes d'informació relacionats amb les seues funcions. Participar de manera activa en la investigació i innovació en salut pública en l'àmbit de les seues funcions.  
i) Integrar els programes de detecció i prevenció de la violència contra les dones des de l'àmbit sanitari en les activitats de cribratge, assegurant la col·laboració amb altres serveis de la Direcció General, altres òrgans de la Conselleria de Sanitat i la xarxa assistencial.  
j) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
4. Servei de Prevenció en l'Entorn Laboral, al qual s'assignen les funcions següents:  
a) Proposar la cartera de serveis i els programes de promoció de la salut i prevenció aplicables a l'entorn laboral en coordinació amb les activitats de l'Administració laboral i amb la participació activa dels agents i serveis de l'Administració pública, assistencials i comunitaris rellevants.  
b) Dissenyar, gestionar, analitzar i avaluar plans i programes per a la vigilància i control dels problemes de salut i malalties relacionats amb el treball, especialment de les malalties professionals.  
c) Dissenyar, gestionar, analitzar i avaluar plans i programes per a la vigilància de la salut postocupacional.  
d) Dissenyar, gestionar, analitzar i avaluar plans i programes per a fomentar la salut de les persones que treballen i les bones pràctiques en matèria de salut laboral.  
e) Desenvolupar, gestionar i avaluar les competències de l'administració sanitària en matèria de prevenció de riscos laborals, entitats col·laboradores de la Seguretat Social i productes químics i biocides.  
  
f) Impulsar les accions i cerca de sinergies necessàries en matèria d'investigació per a la prevenció i promoció de la salut en l'entorn laboral. Participar de manera activa en la investigació i innovació en salut pública en l'àmbit de les seues funcions.  
g) Col·laborar en el manteniment dels sistemes d'informació de la Comunitat Valenciana relacionats amb la prevenció i promoció de la salut en l'entorn laboral.  
h) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
5. Servei d'Addiccions, al qual s'assignen les funcions següents:  
  
a) Elaborar el Pla estratègic sobre trastorns addictius, per a desenvolupar la planificació i ordenació de recursos, objectius i actuacions en matèria de drogodependències i trastorns addictius, en l'àmbit territorial de la Comunitat Valenciana.  
b) Coordinar les unitats, serveis i programes de prevenció i atenció a les drogodependències i altres trastorns addictius, en l'àmbit de l'activitat del servei.  
c) Preparar i tramitar els convenis, concerts i subvencions en matèria de drogodependències i altres trastorns addictius.  
d) Tramitar els expedients d'autorització, registre, acreditació dels centres i serveis d'atenció i prevenció de drogodependències i altres trastorns addictius, així com l'exercici de la corresponent potestat sancionadora.  
e) Participar de manera activa en la investigació i innovació en salut pública en l'àmbit de les seues funcions, sense perjudici de les competències atribuïdes al centre directiu competent en matèria d'investigació i innovació.  
f) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
  
Secció V  
Unitats administratives de la Direcció General de Farmàcia  
  
Article 13. Unitats administratives dependents de la Direcció General de Farmàcia  
La Direcció General de Farmàcia s'estructura en les següents unitats administratives dependents directament de la persona titular de la direcció general:  
1. Servei de Prestació Farmacèutica i Dietoteràpia, al qual s'assignen les següents funcions:  
a) Gestionar i coordinar funcionalment la prestació farmacèutica i dietoterapèutica del sistema valencià de salut en els seus requeriments pressupostaris, executius, financers i organitzatius, si és el cas, en tots els àmbits assistencials; ambulatori, hospitalari i sociosanitari.  
  
b) Desenvolupar els requeriments i dur a terme les activitats funcionals requerides pels sistemes corporatius que gestionen la prestació farmacèutica ambulatòria.  
c) Desenvolupar el programa d'atenció farmacèutica en els centres sociosanitaris dependents de la Conselleria competent en matèria de serveis socials i igualtat, i en coordinació amb les unitats amb funcions d'atenció sociosanitària de la Conselleria.  
d) Impulsar la innovació en la gestió i compra de medicaments, desenvolupant nous models i instruments que faciliten la gestió eficient de la prestació farmacèutica.  
e) Proposar els medicaments i les condicions d'adquisició centralitzada en l'àmbit de la sanitat pública valenciana a través de contractació pública. Avaluar periòdicament el seu impacte, així com fomentar les licitacions d'equivalents terapèutics.  
f) Realitzar el seguiment de les condicions d'adquisició i finançament en el Sistema Nacional de Salut dels medicaments, productes sanitaris i productes dietoterapèutics utilitzats en els centres sanitaris en l'àmbit del sistema sanitari públic.  
g) Realitzar el seguiment i garantir el compliment dels acords i concerts que la Conselleria estableix amb col·legis professionals i proveïdors en matèria d'execució de la prestació farmacèutica i dietoterapèutica del sistema sanitari públic. Participar en l'elaboració i revisió d'aquests acords i en totes les comissions relacionades que s'establisquen.  
h) Assessorar en els aspectes farmacoeconòmics relacionats amb la provisió de medicaments i productes sanitaris. Donar suport a altres unitats de la conselleria en matèria d'avaluació econòmica del medicament i productes sanitaris amb la finalitat de contribuir al seu ús racional i a la indicació d'acord amb criteris de cost-efectivitat.  
i) Gestionar i coordinar els procediments i suports administratius requerits per al correcte desenvolupament de les funcions d'inspecció i de facturació de les receptes mèdiques oficials del Sistema Nacional de Salut dispensades en les oficines de farmàcia.  
j) Elaborar programes d'educació sanitària sobre medicaments dirigits al públic en general. I impulsar i divulgar, en coordinació amb salut pública, programes i campanyes d'educació sanitària.  
k) Gestionar l'autorització a les empreses o personal mèdic extern, per als seus serveis de prevenció, de l'assistència medicofarmacèutica dels seus treballadors.  
l) Informar sobre les qüestions relatives a convenis internacionals en matèria d'assistència sanitària.  
m) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Prestació Ortoprotètica i Complementària, al qual s'assignen les funcions següents:  
a) Desenvolupar, avaluar i millorar mesures i programes dirigits a l'optimització dels productes d'assistència ortoprotètica en l'àmbit de la prestació ortoprotètica.  
b) Participar en els comités i estructures contemplades en els programes específics destinats a l'avaluació, optimització, posicionament i resultats en salut en l'àmbit de la prestació ortoprotètica. Gestionar i coordinar l'actuació de la comissió reguladora de la prestació ortoprotètica i les subcomissions clíniques existents.  
c) Gestionar i coordinar funcionalment la prestació ortoprotètica del Sistema Valencià de Salut en els seus requeriments pressupostaris, executius, financers i organitzatius, si és el cas.  
d) Coordinar el desenvolupament, implementació i millora funcional del sistema d'informació corporatiu per a la gestió de la prestació ortoprotètica a la Comunitat Valenciana.  
e) Proposar els productes de prestació ortoprotètica i complementària i les condicions d'adquisició centralitzada en l'àmbit de la sanitat pública valenciana a través de contractació pública. Avaluar periòdicament el seu impacte, així com fomentar les licitacions de les alternatives de major eficiència.  
f) Realitzar el seguiment i control de la prestació ortoprotètica en tots els àmbits assistencials i implementar els sistemes de gestió que permeten obtindre els objectius establits en el pla de salut i en els programes d'optimització.  
g) Garantir el desenvolupament, implementació i millora dels sistemes d'informació sanitaris corporatius d'assistència ortoprotètica.  
h) Elaborar, realitzar el seguiment i garantir el compliment dels acords i concerts amb proveïdors en matèria de material ortoprotètic en l'àmbit del Sistema Valencià de Salut.  
i) Gestionar i coordinar els procediments i suports administratius requerits per al correcte desenvolupament de les funcions d'inspecció i de facturació dels productes ortoprotètics inclosos en el finançament públic.  
j) Regular les condicions, gestionar i coordinar els acords i les sol·licituds de reintegrament de despeses de l'assistència sanitària, el transport sanitari no concertat i el transport no sanitari, així com les sol·licituds de reintegrament de despeses en concepte de dietes d'estada per assistència sanitària.  
k) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
3. Servei d'Ordenació, Control i Vigilància de Productes Farmacèutic, al qual s'assignen les funcions següents:  
a) Planificar, coordinar, avaluar i millorar les actuacions de la Xarxa Autonòmica de Vigilància de Productes Farmacèutics, així com del Centre Valencià de Farmacovigilància.  
b) Coordinar, avaluar i millorar el sistema operatiu de gestió d'alertes farmacèutiques, desproveïments, subministrament insuficient i comunicació de riscos de medicaments.  
c) Gestionar, coordinar i promoure la correcta execució de la investigació clínica amb productes sanitaris a la Comunitat Valenciana, i desenvolupar, si és el cas, la regulació normativa en matèria d'investigació clínica amb productes sanitaris.  
d) Realitzar la gestió i coordinació del marc d'activitats, així com el control efectiu en matèria de distribució de medicaments, indústria farmacèutica i cosmètica.  
e) Realitzar la gestió i coordinació del marc d'activitats, així com el control efectiu en matèria d'estupefaents i psicòtrops.  
f) Realitzar la gestió i coordinació del marc d'activitats, així com el control efectiu sobre ordenació de productes sanitaris.  
g) Fixar els criteris i procediments d'autorització, classificació i registre dels centres, serveis i establiments farmacèutics, així com d'aquells centres, establiments i serveis l'objecte dels quals siguen els productes sanitaris.  
h) Garantir el desenvolupament, implementació i millora del sistema d'informació, control i ordenació de medicaments i productes sanitaris.  
i) Realitzar la gestió i coordinació del marc d'activitats, així com el control efectiu sobre regulació dels medicaments veterinaris.  
  
j) Planificar els recursos farmacèutics i fixar els criteris d'autorització i definició de les condicions de l'exercici de l'activitat professional farmacèutica.  
k) Realitzar la gestió i coordinació del marc d'activitats, així com el control efectiu de l'organització i vigilància dels serveis d'urgències, torns de guàrdia, horaris, vacances i de l'assistència prestada per les oficines de farmàcia i altres serveis i establiments farmacèutics.  
  
l) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
4. Servei d'Optimització Terapèutica, Medicaments Innovadors i Teràpies Avançades, al qual s'assignen les funcions següents:  
a) Desenvolupar, implementar, avaluar i millorar les mesures dirigides a l'optimització i ús racional dels medicaments, productes dietoterapèutics i productes sanitaris en els seus vessants d'efectivitat, seguretat i eficiència.  
b) Participar, coordinar i donar suport tècnic i organitzatiu en els comités i estructures contemplades en els programes específics d'ús racional en l'àmbit de la prestació farmacèutica i ortoprotètica.  
c) Potenciar i desenvolupar programes d'atenció farmacèutica integral i integrada orientada en els resultats en salut. Desenvolupar i avaluar mesures dirigides al fet que els pacients i les pacients es beneficien d'una atenció farmacoterapèutica integral que permeta la continuïtat assistencial entre els diferents àmbits de l'assistència sanitària.  
d) Realitzar el seguiment de la prestació farmacèutica per a implementar els sistemes de gestió que permeten obtindre els objectius establits en els programes específics per a l'optimització del medicament i producte sanitari i en el pla de salut vigent.  
e) Desenvolupar, implementar, avaluar i millorar els sistemes d'informació sanitaris corporatius i tots aquells sistemes d'informació i base de dades que permeten millorar el procés d'utilització del medicament i producte sanitari. Proposar l'aplicació de noves tecnologies en els sistemes d'informació corporatives de prestació farmacèutica en coordinació amb la secretaria autonòmica amb competències en matèria de planificació, informació i transformació digital.  
f) Potenciar, de manera coordinada amb la direcció general amb competències en matèria d'informació sanitària, qualitat i avaluació i amb els serveis farmacèutics dels centres sanitaris, l'avaluació de resultats en vida real de l'ús dels medicaments i productes sanitaris, definint i actualitzant indicadors que permeten analitzar i realitzar un seguiment de la utilització racional dels medicaments i productes sanitaris en l'àmbit d'atenció primària i hospitalària, per a la consecució d'objectius terapèutics i el benefici clínic percebut pels pacients les pacients.  
  
g) Implantar i gestionar els registres d'utilització de medicaments i dades clíniques associades que determinen els acords derivats dels programes específics d'ús racional del medicament per a garantir la qualitat de la informació recollida.  
h) Impulsar el desenvolupament i l'aplicació d'una estratègia i pla d'actuació de noves teràpies amb el propòsit de millorar la salut de la població incorporant els medicaments innovadors i les teràpies avançades a la Comunitat Valenciana.   
i) Organitzar de forma planificada, equitativa, segura i eficient la utilització dels medicaments innovadors i les teràpies avançades a la Comunitat Valenciana, d'acord amb el marc establit per les estructures competents per a regular l'accés a la innovació terapèutica i el Pla d'abordatge de les teràpies avançades en el Sistema Nacional de Salut.  
  
j) Impulsar la fabricació pròpia i pública de teràpies avançades en l'àmbit acadèmic de la Comunitat Valenciana, assegurant condicions que garantisquen els estàndards de qualitat, seguretat i eficàcia, d'acord amb els requisits de les agències reguladores.  
k) Gestionar i coordinar la comissió d'estudis observacionals de medicaments d'ús humà de la Comunitat Valenciana.  
l) Coordinar, promoure i donar suport per a la realització d'investigació bàsica i clínica en teràpies avançades i medicaments innovadors a la Comunitat Valenciana, potenciant la investigació multidisciplinària en xarxa per a impulsar la investigació translacional, i facilitar aliances entre tots els agents implicats, a fi d'afavorir la sostenibilitat, eficiència i lideratge en aquesta nova àrea del coneixement.  
  
m) Tramitar, gestionar i efectuar el seguiment i justificació, dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
CAPÍTOL II  
Secretaria Autonòmica de Planificació, Informació   
i Transformació Digital  
  
Secció I  
Unitats administratives de la Secretaria Autonòmica de Planificació, Informació i Transformació Digital  
  
Article 14. Unitats administratives dependents de la Secretaria Autonòmica de Planificació, Informació i Transformació Digital  
Depenent directament de la Secretaria Autonòmica de Planificació, Informació i Transformació Digital, s'hi adscriuen les unitats administratives següents:  
a) Subdirecció General de Tecnologies de la Informació i les Comunicacions per a la Salut.  
b) Subdirecció General de Política Sanitària i Assegurament.  
  
Article 15. Subdirecció General de Tecnologies de la Informació i les Comunicacions per a la Salut  
A la Subdirecció General de Tecnologies de la Informació i les Comunicacions li correspon planificar, dirigir, controlar, coordinar i supervisar les unitats administratives següents:  
1. Servei d'Aplicacions Clíniques, al qual s'assignen les funcions següents:  
a) Coordinar funcionalment els sistemes i programes que continguen variables d'ús clínic.  
b) Coordinar el personal responsable funcional de les aplicacions clíniques.  
c) Dissenyar i implantar un sistema de gestió que assegure, d'una banda, la participació dels professionals en el disseny funcional i la millora de les aplicacions clíniques, i d'una altra, la participació i implicació de les comissions d'històries clíniques en aquest procés.  
d) Analitzar i proposar canvis en el disseny de les aplicacions clíniques per a adaptar-se a la realitat assistencial o a la seua avaluació, incloent-hi la interoperabilitat semàntica i la lògica en la presa de decisions clíniques.  
e) Validar qualsevol canvi en el funcionament de les aplicacions clíniques i la integració entre aquestes de la informació clínica.  
f) Establir processos comuns per a l'ús, desenvolupament i adaptació de les aplicacions clíniques.  
g) Impulsar la millora dels registres clínics de les aplicacions clíniques amb l'objectiu de reduir variabilitat i biaixos de la informació.  
  
h) Avaluar l'ús i el grau d'implantació de les aplicacions d'ús clínic.  
  
i) Col·laborar en la formació en aplicacions clíniques i proposar plans de formació en matèria de capacitació digital en coordinació amb la direcció general amb competències en matèria de personal.  
j) Dissenyar el pla de comunicació i garantir la difusió de les noves versions i continguts de les aplicacions clíniques a través dels consultors d'aplicacions.  
k) Desenvolupar estratègies de transformació tecnològica dels sistemes d'informació assistencials per a pal·liar l'obsolescència tecnològica o funcional, buscant solucions escalables, multicanal, interoperables i que garantisquen la dada única, en coordinació amb el servei amb funcions en matèria de gestió de projectes de tecnologies de la informació.  
  
l) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Gestió de Projectes de Tecnologies de la Informació, al qual s'assignen les funcions següents:  
a) Impulsar la utilització de sistemes i tecnologies de la informació per a l'assistència sanitària i l'atenció de la salut de la ciutadania, així com el desenvolupament i la innovació en aquesta àrea.  
b) Impulsar la utilització de sistemes i tecnologies de la informació per a millorar l'operativa dels processos de l'organització assistencials i no assistencials, així com facilitar el treball dels i de les professionals.  
  
c) Planificar i controlar les inversions en tecnologies de la informació en l'àmbit de la Conselleria, els seus departaments de salut i centres que en depenen, garantint l'adequada gestió tècnica dels projectes i facilitant l'estandardització i la interoperabilitat amb els diferents àmbits públics i privats de nivell estatal i internacional.  
  
d) Coordinar els projectes d'implantació de sistemes d'informació en l'àmbit de la Conselleria.  
e) Coordinar la integració i comunicació entre els sistemes d'informació assistencials i no assistencials i amb els sistemes d'anàlisis de dades en l'àmbit de la Conselleria.  
f) Definir i gestionar el catàleg dels sistemes d'informació corporatius tant assistencials com no assistencials en l'àmbit de la Conselleria.  
  
g) Coordinar la implantació dels sistemes d'informació corporatius tant assistencials com no assistencials en l'àmbit de la Conselleria.  
  
h) Planificar, construir i gestionar el portal institucional.  
i) Planificar, dissenyar, construir, implantar, mantindre i qualsevol altra actuació que assegure l'ús de qualsevol sistema d'informació d'Administració Electrònica.  
j) Definir i implantar les millores pràctiques, la metodologia de gestió de les TIC i la gestió de projectes, la seua implantació en les eines tecnològiques que han de ser les més indicades, així com elaborar la documentació associada.  
k) Definir i implantar canals de comunicació i col·laboració amb els serveis d'informàtica dels departaments de salut.  
l) Desenvolupar estratègies de transformació tecnològica dels sistemes d'informació, assistencials i no assistencials, a fi de pal·liar l'obsolescència tecnològica o funcional, buscant solucions escalables, multicanal, interoperables i que garantisquen la dada única, en coordinació amb el servei amb funcions en matèria d'aplicacions clíniques.  
m) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
3. Servei d'Infraestructures de Tecnologies de la Informació i les Comunicacions, al qual s'assignen les funcions següents:  
a) Vetlar per la gestió operativa dels equips informàtics, bases de dades, xarxes locals i sistemes de seguretat en l'àmbit de la Conselleria, garantint la disponibilitat i la continuïtat de la prestació del servei.  
  
b) Definir i executar els plans de renovació tecnològica en l'àmbit de la Conselleria, els seus departaments de salut i centres que en depenen, assegurant el funcionament operatiu dels equips informàtics a tots els nivells.  
c) Definir i executar les polítiques d'evolució entre entorns i establir i implementar processos de gestió de l'activitat en matèria de tecnologies de la informació i la comunicació.  
d) Establir mecanismes efectius per al control de la qualitat i l'acceptabilitat dels lliuraments en projectes externalitzats.  
e) Ordenar, planificar, desenvolupar i gestionar les comunicacions de veu i dades, seguint les normes i orientacions generals de la Generalitat.  
f) Impulsar i vetlar pel correcte funcionament de les xarxes de comunicacions, tant de veu com de dades, de la xarxa sanitària valenciana, en coordinació amb l'òrgan competent de la Generalitat en matèria de comunicacions.  
g) Crear i mantindre al dia l'inventari de recursos informàtics, tant físics com lògics.  
h) Administrar el middleware d'interrelació entre les aplicacions.  
i) Coordinar l'atenció al personal usuari de les TIC sanitàries i les seues necessitats per al desenvolupament del seu treball com a personal empleat públic.  
j) Definir, estandarditzar i homogeneïtzar els equipaments del maquinari i programari del lloc de treball tipus.  
k) Desenvolupar, implantar i vigilar els mecanismes de seguretat necessaris per a assegurar els sistemes informàtics sanitaris.  
l) Implementar les mesures tècniques i organitzatives per a garantir la seguretat, la qualitat, la disponibilitat, la integritat i l'ús eficient dels sistemes.  
m) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
4. Servei de Salut Digital i Espai de Dades, al qual s'assignen les funcions següents:  
a) Analitzar i dissenyar la infraestructura de dades, d'acord amb l'estratègia global de l'espai europeu de dades.  
b) Desenvolupar mesures comunes d'identificació i autenticació per a facilitar la transferibilitat de les dades.  
c) Garantir l'anonimització i pseudonimització en l'intercanvi de dades.  
d) Garantir una interoperabilitat tècnica i semàntica entre les diferents infraestructures i els sistemes d'informació.  
e) Garantir que les dades sanitàries i no sanitàries siguen fàcils de trobar, accessibles, interoperables i reutilitzables (FAIR).  
f) Garantir la disponibilitat de la dada única, accessible i fiable, i l'equitat en les capacitats dels departaments proporcionades pels sistemes d'informació.  
g) Promoure el control de la ciutadania sobre les seues pròpies dades de salut, incloent-hi l'accés i la transmissió de les seues dades de salut en format electrònic.  
h) Promoure l'ús de productes i serveis de salut digital per part del personal professional de la salut i la ciutadania, coordinant accions a escala nacional i de la UE.  
i) Establir processos escalables, eficients i automatitzats per a anàlisis de dades.  
j) Elaborar quadres de comandament i gestió de la informació dels sistemes d'intel·ligència de negoci per a la millora en la presa de decisions, en coordinació amb el servei amb funcions en matèria d'anàlisi d'informació sanitària.  
k) Donar suport tècnic per a promoure el desenvolupament equitatiu de la intel·ligència artificial.  
l) Gestionar els tractaments de les dades de salut i de les dades personals de caràcter administratiu, corresponents a l'activitat administrativa d'aquesta conselleria, sense perjudici de les funcions del delegat o delegada de protecció de dades.  
m) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
Article 16. Subdirecció General de Política Sanitària i Assegurament  
  
A la Subdirecció General de Política Sanitària i Assegurament li correspon planificar, dirigir, controlar, coordinar i supervisar les unitats administratives següents:  
1. Servei de Planificació, Organització i Cartera de Serveis, al qual s'assignen les següents funcions que es realitzaran en col·laboració amb la Secretaria Autonòmica de Sanitat i les seues direccions generals:  
  
a) Planificar i ordenar els serveis i recursos de salut tenint en compte factors geogràfics, socioeconòmics, demogràfics, laborals, epidemiològics, culturals, climatològics i de dotació de vies i mitjans de comunicació, així com les instal·lacions sanitàries disponibles, amb l'objectiu d'assegurar a la ciutadania una prestació equitativa accessible, adequada, segura i eficient.  
b) Planificar, desenvolupar i mantindre actualitzada la cartera de serveis i el catàleg de prestacions dels centres sanitaris que configuren la xarxa integrada d'atenció de la Conselleria.  
c) Planificar i estimar els recursos assistencials, proposant l'adequació d'aquests per a la correcta prestació d'una assistència sanitària integral, integrada, eficaç, eficient, segura, oportuna, orientada al pacient o la pacient, homogènia i adaptada a la normativa vigent.  
d) Planificar i dissenyar noves fórmules organitzatives en el sistema de salut que assegure la participació del pacient o la pacient, la continuïtat assistencial, el desenvolupament d'una pràctica de valor, el treball en equip i els millors resultats.  
e) Planificar i analitzar de manera permanent la necessitat de la població, proposant, per a les patologies, tècniques, tecnologies i procediments per als quals siga necessari la creació o designació d'unitats de referència, el seu adequat nombre i localització estratègica, amb un enfocament de planificació de conjunt, així com assegurant des de l'inici la disponibilitat de sistemes d'informació que permeten avaluar el seu correcte funcionament i el valor de les seues intervencions.  
f) Dissenyar estratègies i iniciatives per a la implantació de programes de salut.  
g) Establir criteris assistencials per a la realització d'activitat assistencial amb mitjans aliens per derivació de pacients a centres i serveis externs a la xarxa assistencial pròpia.  
h) Proposar indicadors alineats amb els acords de gestió, el seu seguiment i avaluació, en l'àmbit de l'activitat del servei.  
i) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei d'Assegurament Sanitari i Sistema d'Informació Poblacional, al qual s'assignen les funcions següents:  
a) Gestionar el Sistema d'Informació Poblacional (SIP) i proposar millores funcionals en aquest.  
b) Proposar evolucions de la integració del SIP amb els sistemes d'informació corporatius de la Conselleria, així com amb altres sistemes corporatius de la Generalitat o d'altres administracions.  
c) Coordinar i impulsar el desenvolupament del model d'assegurament sanitari públic de la Comunitat Valenciana i l'aplicació de la normativa d'assegurament del Sistema Nacional de Salut. Garantir l'accés reglat i universal al sistema sanitari públic de la Comunitat Valenciana.  
d) Definir i coordinar les unitats i els procediments administratius i tècnics relacionats amb el reconeixement i l'acreditació del dret a les prestacions sanitàries individuals de cada ciutadà.  
e) Fer efectiu el reconeixement i acreditació (segons modalitats específiques) del dret a l'assistència sanitària en el SIP de tota la població protegida pròpia de la CV i de qualsevol altra persona usuària desplaçada o resident que sol·licite qualsevol assistència sanitària en l'àmbit de la sanitat pública.  
f) Coordinar els mecanismes de distribució, control i renovació de targetes sanitàries SIP/SNS, així com altres documents temporals de reconeixement o d'inclusió i assignació de números SIP a la població.  
  
g) Realitzar el manteniment i actualització permanent del mapa sanitari de la Comunitat Valenciana integrat en SIP i en el conjunt de sistemes d'informació corporatius de la conselleria amb competències en matèria de sanitat, en coordinació amb les unitats amb funcions en la planificació de l'assistència sanitària i explotant el sistema de dades espacials IDESAN.  
h) Efectuar la coordinació i gestió dels procediments de registre en SIP de la direcció efectiva, assignació inicial de recursos assistencials segons el Mapa sanitari, reorganització massiva de contingents mèdics i gestió dels canvis d'assignació que es produïsquen en fer efectiu el dret de lliure elecció en primària i en especialitzada.  
  
i) Mantindre el sistema d'informes i indicadors relacionats amb l'assegurament sanitari públic, el reconeixement sociodemogràfic de determinants de la salut, control de població per capita assignada a cada departament de salut, els sistemes de compensació econòmica i la facturació.  
j) Proposar indicadors alineats amb els acords de gestió, el seu seguiment i avaluació, en l'àmbit de l'activitat del servei.  
k) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
  
Secció II  
Unitats administratives de la Direcció General   
d'Informació Sanitària, Qualitat i Avaluació  
  
Article 17. Unitats administratives dependents de la Direcció General d'Informació Sanitària, Qualitat i Avaluació  
La Direcció General d'Informació Sanitària, Qualitat i Avaluació s'estructura en les unitats administratives següents:  
1. Subdirecció General d'Atenció al Pacient i Qualitat Assistencial, de la qual, al seu torn, depenen les unitats administratives següents:  
  
a) Servei d'Atenció i Comunicació amb el Pacient.  
b) Servei de Qualitat Assistencial, Seguretat del Pacient i Avaluació de Tecnologies Sanitàries.  
2. Subdirecció General d'Informació Sanitària, Anàlisi i Avaluació, de la qual, al seu torn, depenen les unitats administratives següents:  
  
a) Servei d'Anàlisi d'Informació Sanitària.  
b) Servei Avaluació Assistencial i Resultats en Salut.  
c) Servei d'Acords de Gestió i Incentivació.  
  
Article 18. Subdirecció General d'Atenció al Pacient i Qualitat Assistencial  
A la Subdirecció General d'Atenció al Pacient i Qualitat Assistencial, li correspon planificar, dirigir, controlar, coordinar i supervisar les unitats administratives següents:  
1. Servei d'Atenció i Comunicació amb el Pacient, al qual s'assignen les funcions següents:  
a) Potenciar la relació i col·laboració amb les associacions de pacients, de la ciutadania, del voluntariat i altres associacions i entitats, així com gestionar qualsevol actuació en relació amb aquestes.  
  
b) Promoure la divulgació d'informació sanitària orientada al pacient.  
c) Homogeneïtzar i coordinar l'actuació dels serveis d'atenció i informació al pacient (SAIP) dels centres sanitaris.  
d) Gestionar i custodiar un registre de queixes, suggeriments i agraïments en coordinació amb els SAIP.  
e) Analitzar i avaluar les queixes, suggeriments i agraïments formulats pels pacients o les pacients de la Comunitat Valenciana amb la finalitat de contribuir a la millora contínua dels serveis sanitaris.  
f) Analitzar les respostes a les queixes presentades per la ciutadania, per a mantindre estàndards de qualitat d'aquestes.  
g) Vetlar pel compliment de la protecció dels drets dels pacients reconeguts en la legislació vigent, entre altres, la lliure elecció de professional sanitari i de centre i la segona opinió.  
h) Col·laborar amb altres institucions i organismes amb competències en matèria de drets i obligacions del pacient.  
i) Promoure entre la ciutadania la declaració de voluntats anticipades.  
j) Gestionar el registre de voluntats anticipades i els plans de decisions anticipades de la Comunitat Valenciana i la seua connexió amb el registre nacional d'instruccions prèvies.  
k) Proposar indicadors de compliment d'objectius i rendiment alineats amb els acords de gestió, el seu seguiment i avaluació, en l'àmbit de l'activitat del servei.  
l) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Qualitat Assistencial, Seguretat del Pacient i Avaluació de Tecnologies Sanitàries, al qual s'assignen les funcions següents:  
  
a) Establir estratègies per a l'avaluació contínua de la qualitat assistencial i seguretat del pacient o la pacient.  
b) Promoure, coordinar i avaluar la millora contínua de la qualitat assistencial i seguretat del pacient o la pacient en els centres i serveis assistencials dels departaments de salut.  
c) Analitzar i avaluar la satisfacció i experiència de les pacients o els pacients atesos en els diferents centres sanitaris de la Comunitat Valenciana amb la finalitat de contribuir a la millora contínua dels serveis sanitaris.  
d) Potenciar i promoure l'obtenció de certificats de qualitat de centres i serveis sanitaris atorgats per entitats competents per a això i gestionar el Registre autonòmic de certificació en qualitat i seguretat de centres i serveis sanitaris.  
e) Establir criteris de qualitat per a la designació de les unitats de referència del Sistema Valencià de Salut sobre la base de la planificació establida per part del servei amb funcions en matèria de planificació, organització i cartera de serveis.  
f) Promoure la cultura de bones pràctiques en l'àmbit assistencial i impulsar la seua implementació.  
g) Impulsar la cultura de la bioètica dins de l'organització, coordinant les actuacions del Comité de Bioètica de la Comunitat Valenciana i dels comités de bioètica assistencials dels departaments de salut.  
  
h) Garantir el dret a la informació i el consentiment de pacients mitjançant l'actualització i difusió dels documents de consentiment informat segons el procediment establit.  
i) Promoure la formació en matèria de qualitat i seguretat del pacient o la pacient entre els professionals sanitaris dels departaments de salut.  
j) Analitzar les tecnologies sanitàries emergents per a validar el seu potencial i viabilitat.  
k) Identificar i planificar l'adquisició o renovació de tecnologies sanitàries emergents que tinguen el potencial de crear valor i garantisquen la integració amb la resta dels sistemes.  
l) Identificar i informar sobre les tecnologies i procediments nous establits en l'àmbit de la salut que necessiten avaluació, i valorar el seu impacte des d'una perspectiva ètica i social.  
m) Participar en les estructures i xarxes d'avaluació de tecnologies que existisquen a escala nacional i en altres territoris.  
n) Coordinar les funcions del comité tècnic d'avaluació de tecnologia sanitària i difondre les seues recomanacions i conclusions.  
o) Proposar indicadors de compliment d'objectius i rendiment alineats amb els acords de gestió, el seu seguiment i avaluació, en l'àmbit de la qualitat, la seguretat del pacient i l'avaluació de tecnologies sanitàries.  
p) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
Article 19. Subdirecció General d'Informació Sanitària, Anàlisi i Avaluació  
A la Subdirecció General d'Informació Sanitària, Anàlisi i Avaluació, li correspon planificar, dirigir, controlar, coordinar i supervisar les unitats administratives següents:  
1. Servei d'Anàlisi d'Informació Sanitària, al qual s'assignen les funcions següents:  
a) Coordinar i unificar les iniciatives d'administració, explotació i anàlisi de dades.  
b) Garantir la fiabilitat, qualitat i unicitat de la informació sanitària.  
  
c) Administrar l'accés a la informació sanitària, i vetlar per la confidencialitat d'aquesta.  
d) Establir criteris, estàndards i metodologies per a la gestió de la informació sanitària que garantisquen la seua homogeneïtat.  
e) Desenvolupar i coordinar el funcionament dels catàlegs assistencials de la Conselleria.  
f) Coordinar les actuacions de les unitats de documentació clínica i admissió dels departaments.  
g) Coordinar i impulsar les tasques relacionades amb el manteniment i evolució del Sistema d'Informació Hospitalària (HIS).  
h) Proposar el desenvolupament i implementació de mesures que milloren l'accés a les dades i la gestió d'aquestes per a millorar la presa de decisions en salut, en col·laboració amb el servei amb funcions en matèria de salut digital i espai de dades.  
i) Col·laborar amb el ministeri amb competències en matèria de planificació d'estadística sanitària, proporcionant la informació estadística de dades d'activitat assistencial de la Comunitat Valenciana.  
j) Elaborar informes de contingut assistencial corresponents al seu àmbit d'actuació.  
k) Elaborar estadístiques d'activitat assistencial.  
l) Gestionar la sol·licitud de dades, tractament, explotació i/o lliurament de les dades assistencials ambulatòries, domiciliàries i hospitalàries.  
m) Coordinar la gestió de dades assistencials i no assistencials incloses en el sistema de gestió de dades de la Conselleria, en col·laboració amb el servei amb funcions en matèria de salut digital i espai de dades.  
  
n) Impulsar i gestionar en tots els centres l'ús dels sistemes d'anàlisi de la informació corporatius.  
o) Proposar indicadors alineats amb els acords de gestió, el seu seguiment i avaluació.  
p) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei d'Avaluació Assistencial i Resultats en Salut, al qual s'assignen les funcions següents:  
a) Avaluar la demanda assistencial.  
b) Elaborar i dissenyar indicadors per a l'avaluació assistencial i de salut.  
c) Avaluar els resultats dels indicadors d'activitat assistencial i elaborar informes de seguiment i propostes de millora.  
d) Avaluar els resultats dels indicadors de procés assistencial i elaborar informes de seguiment i propostes de millora.  
e) Impulsar el mesurament de resultats en salut, d'experiència del pacient i de valor, així com l'avaluació d'aquests i l'elaboració d'informes de seguiment.  
f) Avaluar la implantació de noves fórmules organitzatives dels centres sanitaris.  
g) Avaluar la dotació de recursos assistencials d'acord amb la càrrega de morbiditat de la població.  
h) Avaluar la implantació de la tecnologia digital dirigida al suport de la presa de decisions clíniques i de gestió.  
i) Proposar indicadors alineats amb els acords de gestió, el seu seguiment i avaluació.  
j) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
3. Servei d'Acords de Gestió i Incentivació, al qual s'assignen les funcions següents:  
a) Dissenyar els acords de gestió departamentals en coordinació amb la resta dels centres superiors i directius de la Conselleria i en coordinació amb l'estratègia i polítiques vigents.  
b) Dirigir i coordinar l'ajust de metes dels acords de gestió amb cadascun dels departaments de salut i altres dispositius assistencials.  
  
c) Vigilar i donar suport al desplegament dels acords de gestió en els departaments.  
d) Monitorar l'evolució dels acords de gestió i analitzar les desviacions que comporten necessitat d'accions correctores en l'àmbit de cadascun dels departaments de salut.  
e) Coordinar el procés d'avaluació i tancament final dels acords de gestió departamentals i de la resta de dispositius assistencials.  
f) Dissenyar, implantar i avaluar les diferents formes d'incentivació del personal professional sanitari d'acord amb la normativa vigent.  
  
g) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
  
Secció III  
Unitats administratives de la Direcció General d'Investigació i Innovació  
  
Article 20. Unitats administratives dependents de la Direcció General d'Investigació i Innovació  
La Direcció General d'Investigació i Innovació s'estructura en les següents unitats administratives dependents directament de la persona titular de la direcció general:  
1. Servei d'Investigació i Innovació Sanitària, al qual s'assignen les funcions següents:  
a) Promoure i facilitar el desenvolupament de la investigació orientada a la fonamentació científica en la presa de decisions en matèria de salut, amb especial atenció a la seua rellevància, qualitat i aplicació de resultats a la pràctica clínica, així com promoure la innovació en l'àmbit de la salut i fomentar la participació en projectes innovadors que permeten el desenvolupament en el Sistema Valencià de Salut de solucions avançades i eficients.  
b) Fomentar i donar suport als centres d'investigació de la Comunitat Valenciana en el que es preveu en el pressupost de la Conselleria, així com promoure la infraestructura necessària per al desenvolupament de les seues funcions.  
c) Dissenyar, implementar i supervisar una estructura de governança de les dades secundàries destinades a la investigació que garantisca un ús ètic, segur i eficient de les dades en la investigació biomèdica, en coordinació amb els serveis que exerceixen funcions en matèria d'anàlisi d'informació sanitària i de salut digital i espai de dades.  
d) Formular, adequar i proposar el marc normatiu concernent al personal investigador a la Comunitat Valenciana, considerant les particularitats inherents a la seua activitat laboral.  
e) Establir mecanismes d'incentivació de l'activitat investigadora, retenció de professionals i captació de talent.  
f) Promoure l'activitat d'aquest servei en els diferents departaments de la Conselleria amb la finalitat d'optimitzar tot l'actiu existent, informació, tecnologies i recursos en projectes d'investigació i la seua aplicabilitat.  
g) Participar i col·laborar amb els òrgans de l'Administració de l'Estat en tot allò que s'establisca en la normativa vigent en matèria d'investigació biomèdica, especialment referent als òrgans col·legiats previstos, com són els comités d'ètica d'investigació, la Comissió de Garanties per a la Donació i Utilització de Cèl·lules i Teixits Humans, així com el Comité de Bioètica.  
h) Establir la proposta de la Comunitat Valenciana, de la iniciativa sectorial d'investigació en salut, integrada en el Pla d'investigació científica, desenvolupament i innovació tecnològica del Ministeri de Sanitat i Consum.  
i) Participar amb altres òrgans i institucions de l'àmbit de la Conselleria en el seguiment i desenvolupament dels plans i projectes d'investigació, desenvolupament i innovació sanitària.  
j) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Foment de Xarxes i Centres d'Excel·lència, al qual s'assignen les funcions següents:  
a) Identificar grups d'investigació d'interés, i detectar i avaluar possibles aliances i confluències en l'àmbit nacional i internacional.  
b) Constituir fòrums permanents de divulgació de participació de projectes d'investigació de rellevància, efectuats tant en modalitats presencials com mitjançant plataformes tecnològiques.  
c) Estipular acords col·laboratius i promoure instruments jurídics de col·laboració i cooperació amb entitats acadèmiques, institucions d'investigació nacionals i internacionals, i amb entitats privades, amb la finalitat de formalitzar iniciatives específiques de cooperació atenent les necessitats de salut o del marc del sistema sanitari.  
d) Informar els grups d'investigació de la Comunitat Valenciana sobre projectes rellevants de caràcter nacional i internacional i fomentar la seua inclusió en aquests.  
e) Promoure una major qualificació i reconeixement dels nostres centres i grups d'investigació, amb l'objectiu primordial d'optimitzar el nivell de competència.  
f) Establir activitats d'intercanvi de personal investigador i d'estades de duració limitada, amb la finalitat de promoure i donar a conéixer els centres, grups i personal d'investigació de la Comunitat Valenciana.  
  
g) Impulsar les iniciatives orientades a generar i transmetre el coneixement relatiu a la investigació i la innovació científica, especialment aquelles que afavorisquen la divulgació científica entre els actors de l'àmbit científic, productiu i la ciutadania.  
h) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
  
CAPÍTOL III  
Nivell administratiu de la Sotssecretaria  
  
Secció I  
Unitats administratives dependents de la Sotssecretaria  
  
Article 21. Unitats administratives dependents de la Sotssecretaria  
De la Sotssecretaria depenen les unitats administratives següents:  
  
1. Secretaria General Administrativa, de la qual, al seu torn, depenen:  
a) Servei de Coordinació i Suport Tècnic.  
b) Servei de Responsabilitat Patrimonial.  
c) Servei de Modernització i Simplificació Administrativa.  
2. Subdirecció General del Gabinet Tècnic, de la qual, al seu torn, depenen:  
a) Servei d'Informació i Anàlisi.  
b) Servei de Documentació, Publicacions i Estadística Departamental.  
3. Subdirecció General d'Inspecció Sanitària, de la qual, al seu torn, depenen:  
a) Servei d'Inspecció de Serveis Sanitaris.  
b) Servei d'Inspecció, Autorització, Acreditació i Registre de Centres i Serveis Sanitaris.  
  
Article 22. Secretaria General Administrativa  
La Secretaria General Administrativa, de conformitat amb l'article 73 de la Llei 5/1983, de 30 de desembre, del Consell, és la unitat que dona suport a la persona titular de la Sotssecretaria i, sota l'autoritat d'aquesta, li correspon planificar, dirigir, controlar, coordinar i controlar les unitats administratives següents:  
1. Servei de Coordinació i Suport Tècnic, al qual s'assignen les funcions següents:  
a) Assessorar, coordinar i impulsar la tramitació dels projectes normatius dels diferents centres superiors i directius i les propostes d'acord del Consell, així com col·laborar amb els òrgans superiors i directius en l'elaboració d'aquests. A aquest efecte s'assumirà el manteniment de la web en el contingut de «normativa en tramitació».  
  
b) Realitzar l'assessorament juridicoadministratiu relatiu als procediments administratius i a l'activitat competencial de la Sotssecretaria, en coordinació amb els restants centres superiors i directius de la Conselleria.  
c) Realitzar l'assessorament, coordinació, seguiment, supervisió i impuls de la tramitació dels convenis de col·laboració que ha de subscriure la Conselleria que insten els diferents centres superiors i directius, així com remissió dels convenis subscrits al Registre de convenis.  
  
d) Realitzar la gestió, supervisió i remissió dels expedients corresponents als assumptes que s'hagen d'elevar a la Comissió de Secretaris Autonòmics i Sotssecretaris i al Consell per a la seua aprovació o coneixement, preparar l'informe de la Sotssecretaria i traslladar els acords al centre directiu corresponent de la Conselleria.  
  
e) Tramitar la publicació de normes i actes de la Conselleria en els diaris oficials.  
f) Elaborar i portar el seguiment, en coordinació amb els òrgans superiors i directius, del Pla normatiu i del Pla estratègic de subvencions de la Conselleria.  
g) Exercir el control dels informes dels textos normatius impulsats per altres conselleries.  
h) Gestionar els assumptes generals, com ara règim interior de les dependències de la seu central de la Conselleria, servei de valisa de serveis centrals, organització i coordinació dels serveis que ha de prestar el personal conductor, personal subaltern i auxiliar de serveis.  
  
i) Gestionar l'arxiu central de la Conselleria.  
j) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Responsabilitat Patrimonial, al qual s'assignen les funcions següents:  
a) Tramitar i realitzar les propostes motivades de resolució d'expedients de reclamacions de responsabilitat patrimonial de l'administració en matèria sanitària.  
b) Gestionar les pòlisses d'assegurances de responsabilitat civil-patrimonial i exercitar, si és el cas, les accions legals tendents al recobrament de sinistres rebutjats.  
c) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
3. Servei de Modernització i Simplificació Administrativa, al qual s'assignen les funcions següents:  
a) Realitzar i coordinar les mesures conduents a la simplificació, telematització i millora de la tramitació administrativa, sense perjudici de les competències atribuïdes a l'òrgan competent en matèria de tecnologies de la informació i comunicació.  
b) Realitzar i coordinar les actuacions relacionades amb la transparència, participació ciutadana i responsabilitat social, sense perjudici de les competències atribuïdes en aquestes matèries a les conselleries corresponents.  
c) Realitzar la tramitació de queixes, agraïments i suggeriments administratius.  
d) Actualitzar els procediments Guia Prop.  
e) Gestionar i coordinar el funcionament del registre general d'entrada i eixida de documents de la Conselleria, així com la coordinació de les oficines en matèria de registre adscrites a aquest departament.  
f) Realitzar l'atenció i informació a la ciutadania en les oficines d'assistència en matèria de registre adscrites a aquest departament.  
g) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
Article 23. Subdirecció General del Gabinet Tècnic  
A la Subdirecció General del Gabinet Tècnic, dependent funcionalment de la persona titular de la Conselleria i orgànicament de la Sotssecretaria, li correspon planificar, dirigir, controlar, coordinar i supervisar les unitats administratives següents:  
1. Servei d'Informes i Activitat Parlamentària, al qual s'assignen les funcions següents:  
a) Assessorar, conformement a criteris de competència tècnica i des d'una perspectiva pluridisciplinària, la persona titular del departament.  
b) Elaborar, gestionar i analitzar qualsevol tipus d'informació i documentació sobre les matèries pròpies de la Conselleria  
c) Efectuar el seguiment de l'actualitat informativa que afecte l'àmbit de la Conselleria en coordinació amb el gabinet de la persona titular de la Conselleria.  
d) Proposar, preparar i elaborar els informes, estudis tècnics i memòries necessàries relatives a les funcions atribuïdes a aquest servei.  
e) Proposar, tramitar i fer el seguiment de les actuacions de la Conselleria relacionades amb l'activitat parlamentària.  
f) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Documentació, Publicacions i Estadística Departamental, al qual s'assignen les funcions següents:  
a) Gestionar les bases de dades documentals d'interés per a la Conselleria.  
b) Col·laborar en el tractament, organització i recuperació de la documentació rellevant per al desenvolupament de les funcions d'assessorament corresponents a la Subdirecció General.  
c) Proposar i elaborar publicacions i estadístiques en matèria de la Conselleria, respecte de les funcions atribuïdes a aquest servei.  
d) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
3. De manera transversal i coordinant-se amb la conselleria amb competències en matèria d'igualtat i dona, la Subdirecció General del Gabinet Tècnic exercirà, en l'àmbit de Conselleria de Sanitat, com a unitat d'igualtat del departament, les funcions següents:  
a) Vetlar per l'aplicació efectiva del principi d'igualtat entre dones i homes.  
b) Dur a terme el seguiment, l'avaluació del desenvolupament i grau de compliment de la normativa vigent en matèria d'igualtat entre dones i homes.  
c) Assessorar en l'elaboració d'informes sobre impacte per raó de gènere.  
d) Supervisar i proposar mesures per a la incorporació de la perspectiva de gènere en els contractes, les subvencions, els convenis, els acords, la gestió de recursos humans i qualsevol altra actuació que es duga a terme en l'àmbit de les competències de la Conselleria, així com analitzar l'impacte dels resultats que la seua realització ha tingut respecte al gènere.  
e) Fomentar i assegurar la utilització d'un llenguatge no sexista i no discriminatori en els documents i informes que s'elaboren.  
f) Assistir tècnicament en l'elaboració de la publicitat institucional que es promoga des del seu departament, de manera que transmeta valors positius i igualitaris, evitant en tot cas estereotips de gènere.  
  
g) Supervisar i proposar mesures per a la incorporació de la perspectiva de gènere en l'elaboració dels pressupostos.  
h) Obtindre la informació estadística generada per l'activitat del departament i assessorar en relació amb la seua elaboració, així com realitzar l'anàlisi, el seguiment i el control, des de la dimensió de gènere, de les estadístiques oficials relacionades amb el seu àmbit funcional.  
i) Promoure l'elaboració d'estudis d'investigació i informes tècnics de diagnòstic de la situació de les dones, en relació amb les àrees d'activitat del departament, amb la finalitat de detectar i corregir possibles situacions de desigualtat entre dones i homes.  
j) Assessorar en l'elaboració de plans d'igualtat, col·laborar en la seua avaluació i proposar l'adopció de mesures correctores.  
k) Impulsar la formació i sensibilització del personal del seu departament en relació amb l'abast i significat del principi d'igualtat d'oportunitats entre dones i homes, mitjançant la formulació de propostes d'accions formatives a la direcció general amb competències en matèria d'igualtat i dona.  
l) Impulsar i proposar mesures específiques dirigides a corregir situacions de desigualtat social que afecten especialment dones en exclusió social, víctimes de violència o que pateixen discriminació múltiple.  
  
m) Promoure i impulsar el desenvolupament de mesures de corresponsabilitat i conciliació de la vida personal, laboral i familiar que adopte la conselleria amb competències en matèria de funció pública.  
n) Tramitar, gestionar i efectuar el seguiment i la justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
Article 24. Subdirecció General d'Inspecció Sanitària  
A la Subdirecció General d'Inspecció Sanitària li correspon planificar, dirigir, controlar, coordinar i supervisar les unitats administratives següents:  
a) Servei d'Inspecció de Serveis Sanitaris.  
b) Servei d'Inspecció, Autorització, Acreditació i Registre de Centres i Serveis Sanitaris.  
1. Servei d'Inspecció de Serveis Sanitaris, al qual s'assignen les funcions següents:  
a) Inspeccionar les prestacions de la cartera de serveis del Sistema Valencià de Salut, així com les activitats de formació, investigació i tutela dels drets i deures de la ciutadania. Participar en les comissions de docència i en les auditories als centres acreditats per a la docència.  
  
b) Realitzar la inspecció en matèria de prestacions del sistema de Seguretat Social: gestió de la incapacitat temporal i dels acords i convenis amb l'Institut Nacional de la Seguretat Social i entitats col·laboradores.  
c) Realitzar la inspecció de serveis sanitaris en matèria de responsabilitat sanitària i administrativa: expedients de responsabilitat patrimonial, disciplinaris i valoració del dany corporal.  
d) Inspeccionar la prestació farmacèutica i els productes sanitaris. Avaluar el visat d'inspecció.  
e) Inspeccionar els serveis sanitaris en matèria de sistema d'informació.  
f) Gestionar i controlar les sol·licituds d'accés a serveis i prestacions sanitàries en el territori d'un altre estat membre de la Unió Europea que es realitzen en el marc de la normativa que regula l'assistència sanitària transfronterera i dels reglaments comunitaris sobre coordinació dels sistemes de Seguretat Social.  
g) Inspeccionar i avaluar les activitats d'investigació que es realitzen en el sistema sanitari en tot allò que es relacione amb el compliment de la legislació vigent i el respecte dels drets dels subjectes de la investigació.  
h) Inspeccionar l'assistència sanitària, la cartera de serveis i les condicions sanitàries dels centres i l'equipament sanitari dels serveis en règim de concessió, així com verificar, efectuar el seguiment i inspeccionar el compliment de les clàusules d'explotació.  
i) Avaluar els mecanismes i els resultats de control de qualitat dels serveis de la concessió, així com avaluar els indicadors i les dades d'activitat assistencials, de resultats i econòmics.  
j) Coordinar i efectuar el seguiment de l'activitat de les unitats de gestió del comissionat, les quals, sota la direcció de la persona titular d'aquest, s'encarregaran d'aplicar les funcions que aquest té atribuïdes, entre les quals les de vetlar per la correcta aplicació de les clàusules de la concessió i garantir els drets dels usuaris i usuàries del departament.  
  
k) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
2. Servei d'Inspecció, Autorització, Acreditació i Registre de Centres i Serveis Sanitaris, al qual s'assignen les funcions següents:  
  
a) Establir els requisits i el procediment per a l'autorització sanitària dels centres, serveis i establiments sanitaris i gestionar el seu registre.  
  
b) Gestionar el Registre autonòmic d'unitats de referència del sistema sanitari públic de la Comunitat Valenciana.  
c) Autoritzar la creació de biobancs a la Comunitat Valenciana i gestionar-ne el registre.  
d) Autoritzar els centres amb activitat d'extracció i trasplantament d'òrgans, teixits i cèl·lules.  
e) Certificar el compliment dels requisits de les institucions sanitàries per a l'elaboració de concerts i convenis en el desenvolupament de la docència universitària.  
f) Col·laborar amb altres organismes amb competències en matèria de registre de biobancs i de centres, serveis i establiments sanitaris.  
  
g) Coordinar les unitats territorials amb competència en matèria d'acreditació i autorització de centres i serveis sanitaris.  
h) Coordinar i controlar els temes relatius a la publicitat sanitària dels centres, serveis i establiments sanitaris acreditats i autoritzats.  
  
i) Realitzar la inspecció en els procediments d'autorització sanitària de funcionament de centres i serveis sanitaris que se li atribuïsquen en els procediments d'autorització.  
j) Realitzar la inspecció de serveis i unitats assistencials en centres públics gestionats per la Conselleria.  
k) Realitzar la inspecció de l'assistència sanitària en centres i serveis concertats.  
l) Realitzar la inspecció de situacions excepcionals que afecten l'assistència sanitària en centres i serveis sanitaris.  
m) Realitzar la inspecció del compliment de requisits per a l'elaboració de concerts o convenis de col·laboració en el desenvolupament de la docència universitària.  
n) Realitzar la inspecció de l'assistència en centres i serveis sanitaris privats.  
o) Realitzar la inspecció de centres i serveis de transfusió.  
p) Realitzar la inspecció d'establiments de teixits i cèl·lules.  
q) Realitzar la inspecció de l'assistència sanitària en els centres que participen en el pla d'eliminació de llistes d'espera.  
r) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
  
Secció II  
Unitats administratives de la Direcció General de Personal  
  
Article 25. Unitats administratives dependents de la Direcció General de Personal  
La Direcció General de Personal s'estructura en les unitats administratives següents:  
1. Subdirecció General de Règim Jurídic de Personal i Riscos Laborals, de la qual depenen al seu torn:  
a) Servei de Gestió de Personal.  
b) Servei de Règim Jurídic de Personal.  
c) Servei de Prevenció de Riscos Laborals.  
2. Subdirecció General de Personal, de la qual depenen al seu torn:  
a) Servei de Planificació, Selecció i Provisió de Personal.  
b) Servei d'Ordenació Professional, Plantilles i Registre.  
c) Servei de Negociació Col·lectiva, Retribucions i Condicions de Treball.  
3. Subdirecció General de l'Escola Valenciana d'Estudis de la Salut, de la qual depenen al seu torn:  
a) Servei de Gestió Administrativa.  
b) Servei de Docència.  
  
Article 26. Subdirecció General de Règim Jurídic de Personal i Riscos Laborals  
A la Subdirecció General de Règim Jurídic de Personal i Riscos Laborals li correspon planificar, dirigir, controlar, coordinar i supervisar les unitats següents:  
1. Servei de Gestió de Personal, al qual s'assignen les funcions següents:  
a) Gestionar el personal inscrit en el Registre de personal de l'Administració de la Generalitat, tot això sense perjudici de les competències que li corresponen a la direcció general en matèria de funció pública.  
  
b) Instar, tramitar i proposar les corresponents propostes de resolució dels expedients disciplinaris del personal de gestió sanitària.  
  
c) Tramitar i proposar la resolució de tots els assumptes del personal de gestió sanitària adscrit als serveis centrals i territorials que tinguen funcions no atribuïdes a altres serveis.  
d) Custodiar els expedients personals del personal de serveis centrals de la Conselleria.  
e) Exercir el control horari del personal de serveis centrals de la Conselleria.  
f) Gestionar el pla de pensions del personal de gestió sanitària en col·laboració amb les entitats gestores del pla.  
g) Realitzar i proposar l'enquadrament del personal funcionari de gestió sanitària en els cossos, agrupacions professionals funcionarials i escales, de conformitat amb la normativa de la funció pública.  
  
h) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Règim Jurídic de Personal, al qual s'assignen les funcions següents:  
a) Emetre tots els informes que li siguen requerits en matèria de règim jurídic de personal de gestió sanitària.  
b) Tramitar les sol·licituds indemnitzatòries del personal d'institucions sanitàries en matèries de la seua competència i elaborar les propostes de resolució de tots els recursos en matèria de personal de gestió sanitària que s'interposen contra actes i resolucions dictats per òrgans de la Conselleria, llevat que hagen sigut objecte de delegació en un altre òrgan.  
c) Tramitar els expedients d'incompatibilitats del personal de gestió sanitària, així com la gestió de les situacions administratives d'aquest personal: serveis especials, serveis sota un altre règim jurídic, excedències, així com altres de caràcter anàleg, llevat que hagen sigut objecte de delegació en un altre òrgan.  
d) Gestionar les places vinculades a què es refereix la normativa sanitària, de caràcter bàsic, en relació amb els convenis i acords subscrits amb les universitats.  
e) Mantindre el registre del personal emèrit del Sistema Valencià de Salut, així com gestionar els tràmits per al seu reconeixement.  
f) Assessorar i informar en matèria de règim jurídic respecte de les normes i instruccions relatives a tots els aspectes relacionats amb el personal de gestió sanitària.  
g) Tramitar les sol·licituds de prolongació en el servei actiu del personal estatutari, així com les de la resta de personal funcionari de gestió sanitària quan la competència no es trobe delegada en altres òrgans de la Conselleria.  
h) Estudiar i donar suport jurídic als processos d'integració en el règim estatutari del personal dependent dels consorcis sanitaris del Sistema Valencià de Salut.  
i) Assessorar i informar en els processos de reversió a la gestió directa del servei públic sanitari dels serveis fins llavors prestats per mitjans aliens. En relació amb el personal laboral assumit a conseqüència dels processos de reversió, assessorar i informar respecte de les normes i instruccions relatives al règim de prestació de serveis d'aquest personal laboral, elaborant i proposant criteris de coordinació entre els diferents departaments de salut o centres no departamentals, per a l'aplicació adequada de la normativa.  
  
j) Tramitar i gestionar els conflictes jurídics que es plantegen en matèria de gestió del personal laboral.  
k) Coordinar la gestió d'informes i expedients que se susciten en relació amb les funcions atribuïdes a aquest servei.  
l) Col·laborar amb el servei d'anàlisi de sistemes d'informació en la coordinació i unificació d'iniciatives d'administració i explotació i anàlisi de dades.  
m) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
3. Servei de Prevenció de Riscos Laborals, al qual s'assignen les funcions encomanades i previstes en la Llei de prevenció de riscos laborals i en la seua normativa de desplegament referides al personal que presta serveis en institucions sanitàries de la conselleria amb competències en matèria de sanitat i, en general, al personal que tinga atribuïda la condició de personal de gestió sanitària, de conformitat amb la legislació vigent de la Generalitat que atribueix aquesta condició. El desenvolupament d'aquestes funcions pel que fa a la seu de la Conselleria el realitzarà en coordinació amb el Servei de Prevenció de Riscos Laborals del personal propi de la Generalitat.  
Així mateix, li correspon tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
Article 27. Subdirecció General de Personal  
A la Subdirecció General de Personal li correspon planificar, dirigir, controlar, coordinar i supervisar les unitats administratives següents:  
  
1. Servei de Planificació, Selecció i Provisió de Personal, al qual s'assignen les següents funcions en relació amb el personal de gestió sanitària:  
a) Realitzar l'estudi, l'anàlisi i la planificació de les necessitats de recursos humans, en coordinació amb el servei amb funcions en matèria d'ordenació professional, plantilles i registre, en el marc del que es disposa en el corresponent pla d'ordenació de recursos humans elaborat per la Conselleria.  
b) Realitzar l'estudi i la gestió de les ofertes d'ocupació pública.  
c) Realitzar l'estudi i la gestió de les diferents convocatòries per a la provisió de llocs de treball.  
d) Elaborar les propostes de relacions de places a incloure en les convocatòries de selecció i provisió per a la seua oportuna cobertura.  
e) Tramitar i proposar la resolució dels recursos interposats en matèria de selecció i provisió contra els actes dictats pels tribunals i comissions d'avaluació, així com de les sol·licituds indemnitzatòries del personal en matèria de la seua competència.  
f) Realitzar la provisió de llocs de personal directiu, així com de caps del personal de gestió sanitària.  
g) Coordinar i realitzar el seguiment dels sistemes implantats per a la selecció de personal amb vinculació de caràcter temporal d'institucions sanitàries, així com la proposta de resolució dels recursos i reclamacions que es plantegen en aquesta matèria.  
h) Gestionar la provisió de llocs mitjançant les corresponents comissions de serveis, així com les adscripcions en ocasió de reingrés o reincorporació al servei actiu del personal de gestió sanitària.  
  
i) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei d'Ordenació Professional, Plantilles i Registre, al qual s'assignen les funcions següents:  
a) Realitzar l'estudi, l'anàlisi i la planificació de les necessitats de recursos humans, en coordinació amb el servei amb funcions en matèria de planificació, selecció i provisió de personal, en el marc del que es disposa en el corresponent pla d'ordenació de recursos humans elaborat per la Conselleria.  
b) Elaborar les propostes de resolució d'expedients de modificació de plantilles, així com les plantilles preceptives i, si és el cas, les relacions de llocs de treball.  
c) Gestionar el Registre de personal de gestió sanitària, efectuant el control dels actes o resolucions que afecten la vida administrativa d'aquest personal.  
d) Elaborar les propostes de redistribució d'efectius amb motiu d'una reforma de plantilla, així com la reassignació d'efectius com a conseqüència del pla d'ordenació de recursos humans.  
e) Gestionar la integració del personal transferit al Sistema Valencià de Salut.  
f) Realitzar la identificació, l'estudi i la planificació de la disponibilitat i les necessitats de recursos humans especialitzats en Ciències de la Salut i la seua repercussió sobre el Sistema Valencià de Salut.  
g) Realitzar l'estudi i la proposta, si és el cas, de programes de formació dels recursos humans i definició dels criteris bàsics d'avaluació de les competències del personal professional sanitari en Ciències de la Salut.  
h) Elaborar l'oferta anual de les places de formació especialitzada de la Comunitat Valenciana i avaluació de la qualitat de la docència especialitzada.  
i) Mantindre el Registre de professionals sanitaris de la Comunitat Valenciana.  
j) Realitzar la tramitació dels expedients d'autorització de cobertura dels llocs vacants de personal d'institucions sanitàries.  
k) Procedir a la creació, la modificació i l'amortització dels llocs necessaris per a atendre la cobertura de les necessitats conjunturals de nomenaments de personal de caràcter eventual, quan concórreguen les causes regulades en la normativa d'aplicació al personal d'institucions sanitàries, amb la coordinació de la direcció general competent.  
l) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
3. Servei de Negociació Col·lectiva, Retribucions i Condicions de Treball, al qual s'assignen les funcions següents:  
a) Executar la política de negociació col·lectiva amb les organitzacions sindicals o òrgans de representació del personal de gestió sanitària.  
  
b) Assessorar els òrgans que efectuen la negociació col·lectiva en la Mesa Sectorial de Sanitat, així com donar suport administratiu a aquesta.  
c) Estudiar, analitzar, proposar i establir criteris sobre el règim retributiu del personal de gestió sanitària, especialment quant a les reclamacions formulades en aquestes matèries.  
d) Establir la normativa relativa a carrera i desenvolupament professional del personal de gestió sanitària, així com proposar la resolució del reconeixement o progressió de grau del personal adscrit als serveis centrals i territorials.  
e) Estudiar i implantar sistemes que incentiven la retribució variable del personal de gestió sanitària.  
f) Estudiar i elaborar instruccions relatives a jornada, horari, permisos, vacances i llicències per a aplicar-les en els centres respectius.  
g) Estudiar i proposar les categories professionals del Sistema Valencià de Salut, així com dur-ne a terme la creació, modificació i supressió.  
h) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
Article 28. Subdirecció General de l'Escola Valenciana d'Estudis de la Salut  
A la Subdirecció General de l'Escola Valenciana d'Estudis de la Salut (EVES) li correspon planificar, dirigir, controlar, coordinar i supervisar les unitats administratives següents:  
1. Servei de Gestió Administrativa, al qual s'assignen les funcions següents:  
a) Gestionar i controlar els assumptes generals de l'EVES.  
b) Realitzar la gestió administrativa, econòmica i pressupostària, i tramitar les contractacions necessàries.  
c) Preparar estudis i informes tècnics sobre matèries pròpies de l'EVES i de viabilitat dels programes d'actuació en matèria de formació.  
d) Preparar i elaborar els acords i els convenis de col·laboració amb universitats, col·legis professionals o qualsevol altre organisme relacionat exclusivament amb la formació del personal del Sistema Valencià de Salut.  
e) Impulsar i coordinar la biblioteca i plataforma de revistes electròniques.  
f) Gestionar la convocatòria d'ajudes a projectes d'investigació en matèries de la seua competència.  
g) Homologar les activitats formatives en matèria sanitària obtingudes en altres comunitats autònomes.  
h) Gestionar el reconeixement de les qualificacions professionals de la branca sanitària obtingudes en altres estats membres de la Unió Europea i l'acreditació dels títols formatius de la branca sanitària expedits a la Comunitat Valenciana per a l'exercici de la professió en un altre estat membre de la Unió Europea.  
i) Coordinar els recursos assistencials per a la formació practicoclínica dels estudiants de Ciències de la Salut en el Sistema Valencià de Salut.  
j) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Docència, que exercirà les següents funcions en relació amb els i les professionals que treballen en l'àmbit de la salut:  
a) Coordinar i establir els criteris necessaris per a la detecció de les necessitats formatives realitzada per part de les direccions generals, departaments de salut i centres no departamentals gestionats per la Conselleria.  
b) Dissenyar, planificar i executar la formació permanent dels i de les professionals del Sistema Valencià de Salut.  
c) Garantir la qualitat dels plans de formació de la Conselleria.  
  
d) Assessorar i coordinar els grups d'investigació en salut que així ho requerisquen.  
e) Promoure l'organització de conferències, congressos i fòrums de debat sobre temes rellevants en l'àmbit sanitari i qualsevol altra activitat d'interés per a la Conselleria.  
f) Coordinar les relacions amb organismes nacionals i internacionals en matèria de formació.  
g) Col·laborar en activitats formatives proposades per associacions i entitats que desenvolupen programes sanitaris, socials i comunitaris, contribuint a l'acció solidària.  
h) Supervisar l'activitat de les unitats docents adscrites a l'EVES.  
   
i) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
  
Secció III  
Unitats administratives de la Direcció General   
de Gestió Econòmica, Contractació i Infraestructures  
  
Article 29. Unitats administratives dependents de la Direcció General de Gestió Econòmica, Contractació i Infraestructures  
La Direcció General de Gestió Econòmica, Contractació i Infraestructures s'estructura en les unitats administratives següents:  
1. Subdirecció General de Gestió Econòmica, de la qual depenen al seu torn:  
a) Servei de Gestió Pressupostària i Nòmines.  
b) Servei d'Anàlisi i Informació Econòmica.  
2. Subdirecció General de Contractació, de la qual depenen al seu torn:  
a) Servei de Contractació.  
b) Servei de Central de Compres.  
3. Subdirecció General de Concerts i Concessions, de la qual depenen al seu torn:  
a) Servei de Concerts i Altres Prestacions Externes.  
b) Servei de Concessions.  
4. Subdirecció General d'Infraestructures, de la qual depenen al seu torn:  
a) Servei de Manteniment, Subministraments i Serveis Generals.  
b) Servei d'Infraestructures.  
c) Servei d'Alta Tecnologia, Equipaments Sanitaris i Fons Europeus.  
Article 30. Subdirecció General de Gestió Econòmica  
A la Subdirecció General de Gestió Econòmica li correspon planificar, dirigir, controlar, coordinar i supervisar les unitats administratives següents:  
1. Servei de Gestió Pressupostària i Nòmines, al qual s'assignen les funcions següents:  
a) Elaborar, realitzar el seguiment i gestionar el pressupost dels diferents òrgans i unitats de la Conselleria.  
b) Elaborar, preparar i gestionar la nòmina del personal sanitari que presta serveis en els centres i institucions sanitàries adscrits a la Conselleria de Sanitat en els àmbits d'incidències, contingències fiscals i quotes socials, així com gestionar la nòmina de la resta de personal adscrit a la Conselleria.  
c) Elaborar procediments de coordinació en matèria pressupostària entre els diferents centres de gestió de la Conselleria.  
d) Efectuar el seguiment i control de l'execució del pressupost d'inversions de la Conselleria.  
e) Gestionar i realitzar la coordinació dels ingressos pressupostaris per taxes, preus públics, fons finalistes i altres ingressos de dret públic que es generen pels serveis, inversions o béns de les unitats dependents de la Conselleria.  
f) Estudiar, valorar i aplicar els resultats dels dissenys i estratègies planificades sobre gestió dels centres i institucions sanitàries de la Conselleria.  
g) Efectuar el seguiment pressupostari dels convenis i prestacions externes.  
h) Supervisar i controlar els mitjans de finançament dels consorcis adscrits a la xarxa assistencial del Sistema Valencià de Salut.  
i) Efectuar la coordinació amb els diferents centres gestors de la Conselleria en matèria de caixa fixa, registre de factures i cessions de crèdit.  
j) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei d'Anàlisi i Informació Econòmica, al qual s'assignen les funcions següents:  
a) Coordinar i unificar les iniciatives d'automatització, explotació i anàlisi de dades en l'àmbit dels sistemes d'informació econòmica per a la gestió, vetlant per la seua qualitat i fent-ne factible la normalització, unicitat, navegabilitat i compatibilitat.  
b) Establir estàndards, catàlegs i metodologies per a la gestió de la informació econòmica i la valoració dels serveis sanitaris, garantint-ne l'homogeneïtat.  
c) Impulsar i gestionar la implantació en tots els centres dels sistemes d'informació que permeten quantificar els rendiments i costos vinculats a l'activitat sanitària (comptabilitat analítica), així com la identificació, la recopilació i la facturació d'assistències potencialment facturables (compensació de l'assistència sanitària).  
d) Elaborar informes de contingut econòmic, anàlisi de costos, estadístiques i comptes de despesa sanitària pública, estudis i investigacions en el marc del control de gestió, identificant necessitats i impulsant accions per a la millora de l'eficiència.  
e) Realitzar l'anàlisi i l'avaluació econòmica de la facturació derivada de grans contractes de prestació de serveis sanitaris.  
f) Proposar i desenvolupar indicadors econòmics i financers sobre la despesa pública sanitària que permeten avaluar l'eficiència i l'eficàcia dels processos de la gestió.  
g) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
Article 31. Subdirecció General de Contractació  
A la Subdirecció General de Contractació li correspon planificar, dirigir, controlar, coordinar i supervisar les unitats administratives següents:  
1. Servei de Contractació, al qual s'assignen les funcions següents:  
  
a) Estudiar, preparar, formalitzar administrativament els expedients de contractació i incidències, de serveis, subministraments i obres proposades per les diferents unitats administratives de la Conselleria.  
b) Tramitar la contractació derivada dels acords marc formalitzats per la Central de Compres de la Generalitat i la direcció general amb competències en matèria de compra centralitzada del Ministeri d'Hisenda.  
c) Elaborar propostes de resolució de les incidències que es deriven dels contractes formalitzats, i qualsevol altra funció relativa a la contractació.  
d) Tramitar els expedients de contractació, a través de la Central de Compres en l'àmbit de la sanitat pública valenciana, relatius als serveis declarats d'adquisició centralitzada.  
e) Elaborar informes en matèria de contractació demanats per altres entitats de la Generalitat, el Ministeri i altres administracions públiques.  
  
f) Executar mesures correctores i de millora contínua de la contractació sanitària.  
g) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Central de Compres, al qual s'assignen les funcions següents:  
a) Donar suport a la Central de Compres en l'àmbit de la sanitat pública valenciana.  
b) Dictar les instruccions oportunes sobre normalització i homologació de productes sanitaris i no sanitaris.  
c) Establir els criteris d'emmagatzematge de productes amb les institucions sanitàries.  
d) Realitzar la coordinació en l'àmbit de la gestió logística dels centres de despesa dependents de la Conselleria.  
e) Tramitar els expedients de contractació, a través de la Central de Compres en l'àmbit de la sanitat pública valenciana, relatius al subministrament de productes sanitaris, no sanitaris, vacunes i medicaments, mitjançant tècniques de racionalització de la contractació.  
f) Informar els departaments de salut dependents de la Conselleria sobre els productes sanitaris, no sanitaris, medicaments i vacunes declarats d'adquisició centralitzada.  
g) Tramitar la contractació derivada dels acords marc o sistemes dinàmics d'adquisició formalitzats per l'Institut Nacional de Gestió Sanitària.  
h) Elaborar informes en matèria de contractació demanats per altres entitats de la Generalitat, Ministeri i altres administracions públiques.  
  
i) Executar mesures correctores i de millora contínua de la contractació sanitària.  
j) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
Article 32. Subdirecció General de Concerts i Concessions  
A la Subdirecció General de Contractació, Concerts i Concessions li correspon planificar, dirigir, controlar, coordinar i supervisar les unitats administratives següents:  
1. Servei de Concerts i Altres Prestacions Externes, al qual s'assignen les funcions següents:  
a) Realitzar la gestió econòmica de l'activitat derivada a centres i serveis externs a la xarxa assistencial del Sistema Valencià de Salut, en coordinació amb la secretaria autonòmica amb competències en matèria de sanitat i la subdirecció general amb competències en gestió econòmica.  
b) Estudiar, proposar i coordinar, amb la unitat administrativa que exerceix funcions en matèria de contractació, la tramitació dels expedients de contractació que li corresponguen.  
c) Estudiar, proposar i coordinar la tramitació dels expedients relatius a convenis i d'acció concertada que li corresponguen.  
d) Realitzar informes econòmics sobre l'evolució de l'activitat de derivació a centres i serveis externs a la xarxa assistencial del Sistema Valencià de Salut.  
e) Realitzar propostes de millora de l'eficiència en l'àmbit de la derivació d'activitat a centres i serveis externs a la xarxa assistencial del Sistema Valencià de Salut.  
f) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei de Concessions, al qual s'assignen les funcions següents:  
  
a) Supervisar i controlar l'execució dels contractes de concessió administrativa de la Conselleria.  
b) Realitzar anàlisis i informes d'índole econòmica dels contractes de concessió de la Conselleria, en coordinació amb la secretaria autonòmica amb competències en matèria de sanitat i la subdirecció general amb competències en gestió econòmica.  
c) Estudiar, proposar i coordinar, amb la unitat administrativa que exerceix funcions en matèria de contractació, la tramitació dels expedients de contractació de concessió de serveis.  
d) Realitzar el seguiment, la revisió i la validació de la facturació de cadascun dels departaments de salut en règim de concessió amb la resta dels departaments de salut, així com la preparació i la proposta de les liquidacions corresponents.  
e) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
Article 33. Subdirecció General d'Infraestructures  
A la Subdirecció General d'Infraestructures li correspon planificar, dirigir, controlar, coordinar i supervisar les unitats administratives següents:  
1. Servei de Manteniment, Subministraments i Serveis Generals, al qual s'assignen les funcions següents:  
a) Gestionar i coordinar el manteniment de les infraestructures i equipament dels centres dependents de la Conselleria, així com encarregar-se de la gestió, coordinació i control dels serveis centrals d'aquesta.  
b) Supervisar i controlar l'execució dels contractes de manteniment, subministraments i serveis generals, sense perjudici de la delegació que en aquesta matèria es realitze en els òrgans de contractació dels centres gestors receptors d'aquests.  
c) Realitzar informes i instruccions en relació amb les incidències que es produïsquen durant l'execució, la recepció i el període de garantia dels contractes de la seua competència.  
d) Estudiar, proposar i coordinar, amb la unitat administrativa que exerceix funcions en matèria de contractació, amb els serveis amb funcions en matèria d'infraestructures i en matèria d'alta tecnologia i equipaments sanitaris, la tramitació dels expedients de contractació de serveis i subministraments relacionats.  
e) Dissenyar i executar mesures i plans de millora de l'eficiència energètica dels centres.  
f) Impulsar l'eficiència en la contractació d'aquests subministraments i serveis, implantant, entre altres, noves fórmules de contractació enfocades a la totalitat del cicle d'explotació d'equips i infraestructures.  
  
g) Promoure l'estandardització dels processos de manteniment, i impulsar l'harmonització i convergència de recursos entre els diferents centres gestors. Promoure la participació i la coordinació amb els serveis relacionats dels centres gestors receptors dels serveis.  
  
h) Dissenyar i executar mesures per al control de la qualitat i disponibilitat dels serveis generals dels departaments de salut.  
i) Harmonitzar criteris i procediments en els diferents centres i departaments per a aconseguir els mateixos estàndards de qualitat en la prestació dels serveis generals.  
j) Gestionar, coordinar i supervisar l'elaboració i l'actualització de l'inventari d'actius a mantindre dels diferents centres gestors.  
k) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
2. Servei d'Infraestructures, al qual s'assignen les funcions següents:  
a) Realitzar el seguiment i el control de les diferents fases d'execució dels contractes d'obres, serveis i assistències tècniques relacionades amb les infraestructures sanitàries.  
b) Realitzar el seguiment de l'execució de les obres i les seues instal·lacions, en coordinació amb les direccions facultatives i els departaments de salut afectats.  
c) Tramitar els expedients de cessió de terrenys i immobles, així com la gestió patrimonial dels immobles adscrits al departament.  
d) Informar, gestionar i coordinar amb els ajuntaments l'obtenció de llicències municipals pertinents.  
e) Estudiar, proposar i coordinar, amb la unitat administrativa que exerceix funcions en matèria de contractació, la tramitació dels expedients de contractació d'obres i les seues assistències tècniques, instal·lacions i equipaments en matèria d'infraestructures.  
f) Redactar i supervisar, si és el cas, els projectes tècnics d'execució d'obres i instal·lacions.  
g) Realitzar la planificació, el seguiment i el control de les obres i inversions gestionades per la Conselleria.  
h) Tramitar les inversions el finançament de les quals procedisca de transferències de capital, i fer-ne el seguiment.  
i) Emetre informes sobre el planejament urbanístic municipal en allò que afecte les previsions de sòl estacional sanitari, o les infraestructures sanitàries existents.  
j) Emetre informes sobre els projectes tècnics de centres o establiments sanitaris subjectes a acreditació i autorització.  
k) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
3. Servei d'Alta Tecnologia, Equipaments Sanitaris i Projectes Europeus, al qual s'assignen les funcions següents:  
a) Gestionar i coordinar l'elaboració i l'actualització de l'inventari d'equipament mèdic dels departaments o centres.  
b) Analitzar, avaluar i classificar el parc d'equipament mèdic, així com planificar-ne la renovació, la modernització i l'actualització.  
c) Realitzar informes i propostes planificades per a aconseguir un estat excel·lent de funcionalitat i tecnologia de l'equipament mèdic dels departaments de salut.  
d) Elaborar propostes d'adquisició, reposició, substitució o renovació d'alta tecnologia, en coordinació amb les secretaries autonòmiques en matèria de sanitat i en matèria de planificació, informació i transformació digital.  
e) Analitzar i realitzar informes de cost-efectivitat per a la incorporació de noves tecnologies amb les secretaries autonòmiques en matèria de sanitat i en matèria de planificació, informació i transformació digital.  
f) Estudiar, proposar i coordinar, amb la unitat administrativa en matèria de contractació, la tramitació dels expedients de contractació per a l'adquisició d'equipament mèdic.  
g) Coordinar les diferents actuacions en les unitats de la Conselleria que participen en projectes finançats amb fons europeus, així com conéixer i estudiar les diferents fonts de finançament extern, en particular dels programes de finançament europeu, i la seua difusió als diferents departaments de la Conselleria.  
h) Establir, coordinar i avaluar un marc global que permeta el seguiment de l'execució dels projectes europeus, en l'àmbit de la Conselleria.  
  
i) Promoure, impulsar, coordinar i avaluar les diferents possibilitats encaminades al foment de la participació en convocatòries europees, en l'àmbit de la Conselleria.  
j) Tramitar, gestionar i efectuar el seguiment i justificació dels projectes, plans i instruments jurídics del seu àmbit funcional iniciats per la unitat administrativa o per l'òrgan superior o directiu de dependència.  
  
  
  
TÍTOL III  
Serveis territorials de la Conselleria de Sanitat  
  
Article 34. Direccions territorials  
1. Com a expressió del principi de desconcentració administrativa, en cadascuna de les capitals de les províncies d'Alacant, Castelló i València hi ha una direcció territorial, que actua sota la dependència orgànica de la Sotssecretaria i amb competència en el territori de la província respectiva.  
2. Funcionalment, les direccions territorials depenen de la Secretaria Autonòmica de Sanitat, de la Secretaria Autonòmica de Planificació, Informació i Transformació Digital, de la Sotssecretaria i dels diferents centres directius de la Conselleria, segons la matèria.  
  
Article 35. Funcions de les persones titulars de les direccions territorials i de les secretaries territorials  
1. Al capdavant de cada direcció territorial està la persona titular de la direcció territorial, amb el caràcter de representant permanent de la Conselleria en el seu respectiu territori, a qui correspon vetlar per l'adequat desenvolupament i execució de les funcions en què es concreten les competències pròpies de la Conselleria en el seu àmbit territorial.  
2. La persona titular de la direcció territorial, amb rang de subdirecció general, és l'òrgan de relació ordinària i regular entre les unitats, centres i dependències territorials i els serveis centrals de la Conselleria, i li corresponen l'exercici de les funcions següents:  
  
a) Exercir la direcció de tots els serveis, programes i activitats que desenvolupen les unitats administratives dependents de la direcció territorial.  
b) Vetlar per l'adequat desenvolupament i execució de les funcions pròpies de la Conselleria en el seu àmbit territorial.  
c) Exercir les funcions que li atribueixen les disposicions vigents, així com les que expressament li deleguen els centres superiors i directius competents.  
3. Així mateix, en cada direcció territorial hi haurà una secretaria territorial, amb rang de servei, a la qual correspon l'exercici de les funcions següents:  
a) Dur a terme la coordinació interna dels serveis i unitats administratives en l'àmbit de la direcció territorial.  
b) Exercir les funcions relatives a gestió administrativa, gestió de personal, gestió econòmica i pressupostària, contractació administrativa, inspecció i ordenació sanitària, prestacions, matèria sancionadora, assumptes generals, informació i registre, i totes aquelles que se li encomanen en l'àmbit de les competències de la Conselleria i en el seu àmbit territorial.  
c) Prestar assistència tècnica a la persona titular de la direcció territorial i substituir-la o suplir-la, si cal, en els casos de vacant, absència o malaltia, així com exercir les funcions que aquesta li delegue.  
  
4. Sota la direcció i coordinació de la persona titular de la direcció territorial, i, si és el cas, de la persona titular de la secretaria territorial, la resta d'unitats relatives a l'atenció sanitària, farmàcia, salut pública i inspecció dependran funcionalment de la persona titular de la Secretaria Autonòmica de Sanitat, de la persona titular de la Secretaria Autonòmica de Planificació, Informació i Transformació Digital, de la persona titular de la Sotssecretaria i de la persona titular de la direcció general corresponent.  
  
  
DISPOSICIÓ ADDICIONAL  
  
Única. Oficines autonòmiques  
Es crearan per resolució de la persona titular de la Conselleria de Sanitat oficines d'àmbit autonòmic en matèries específiques competència de la Conselleria, dependents de l'òrgan superior o directiu de la Conselleria a què s'adscriguen, que coordinaran amb caràcter transversal aquelles funcions que se li assignen, sense perjudici de les competències de cada centre superior o directiu.  
Aquestes oficines tindran per objecte implantar i impulsar diferents plans d'actuació en matèries pròpies de la Conselleria amb un caràcter científic i innovador, en coordinació així mateix amb altres departaments de l'Administració de la Generalitat.  
L'ordenació d'aquestes oficines no tindrà cap incidència pressupostària, i, per a l'adequat acompliment de les seues funcions, l'òrgan superior o directiu dependent prestarà el suport tècnic i administratiu necessari.  
  
  
DISPOSICIÓ TRANSITÒRIA  
  
Única. Unitats administratives  
Les unitats i els llocs de treball de nivell administratiu quedaran subsistents i continuaran donant el suport administratiu en relació amb aquells assumptes i expedients que els corresponga per raó de la matèria, sense perjudici de la competència per a resoldre dels òrgans que la tenen atribuïda, i la seua retribució es realitzarà amb càrrec als mateixos crèdits pressupostaris. Tot això fins que es duguen a terme les modificacions o actuacions en aquests que siguen procedents, en el marc de la normativa vigent en matèria de funció pública, per a la seua adequació a la nova estructura orgànica i sense perjudici que, posteriorment, siguen aprovades les relacions de llocs de treball adaptades a aquesta. Així mateix, des del moment de l'entrada en vigor de la present ordre, es podran produir els canvis d'adscripció d'unitats administratives que siguen procedents, de conformitat amb la reorganització efectuada.  
  
  
  
DISPOSICIÓ DEROGATÒRIA  
  
Única. Derogació normativa  
Queda derogada l'Ordre 3/2022, de 22 d'abril, de la Conselleria de Sanitat Universal i Salut Pública, pel qual es desplega el Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, així com totes les disposicions d'igual o inferior rang que s'oposen a la present ordre.  
  
  
DISPOSICIONS FINALS  
  
Primera. Habilitació normativa  
Es faculta la persona titular de la Conselleria de Sanitat per a dictar totes les disposicions que requerisca el desplegament i l'execució de la present ordre, en compliment del que es disposa en l'article 65 de la Llei 5/1983, de 30 de desembre, de Consell.  
  
Segona. Entrada en vigor  
La present Ordre entrarà en vigor l'endemà de publicar-se en el Diari Oficial de la Generalitat Valenciana.  
  
València, 13 d'octubre de 2023  
  
El conseller de Sanitat,  
MARCIANO GÓMEZ GÓMEZ


Còpia Permalink ELI